RTS :: Usvojene izmene Zakona o kulturi, ostaju nacionalne penzije\nPolitika Usvojene izmene Zakona o kulturi, ostaju nacionalne penzije\npetak, 12. feb 2016, 10:39 -> 17:05\nUsvojene izmene Zakona o kulturi, ostaju nacionalne penzije\nPoslanici Skupštine Srbije usvojili su izmene Zakona o kulturi, kojima se ukida postojanje ustanova kulture od nacionalnog značaja, ali se ne ukidaju nacionalna priznanja za vrhunski doprinos kulturi, odnosno "nacionalne penzije". Usvojen Zakon o otklanjanju posledica oduzimanja imovine žrtvama Holokausta, kao i Zakon o sprečavanju diskriminacije osoba sa invaliditetom.\nSkupštinski Odbor za kulturu i informisanje usvojio je juče amandmane na predlog Zakona o kulturi kojim je sprečeno ranije najavljivano ukidanje nacionalnih priznanja za vrhunski doprinos kulturi.\nNakon apela premijera Aleksandra Vućića da se nacionalne penzije ne ukidaju, amandman su podneli predstavnici vladajuće Srpske napredne stranke (SNS). Prethodno Odbor nije prihvatio amandmane opozicije kojim se predlagalo da se ta priznanja ne ukinu.\nSkupština je usvojila i izmene Zakona o obaveznom primerku publikacije. Time se definiše kategorija "akademski primerak" koja omogućava da se u mreži univerzitetskih biblioteka uvek i blagovremeno nađe najmanje jedan primerak neophodan za dalji stručni i naučni rad.\nPoslanici su usvojili i Odluku o utvrđivanju Prostorno kulturno-istorijske celine Kompleksa Vojno-tehničkog zavoda u Kragujevcu za nepokretno kulturno dobro od izuzetnog značaja, kao i Odluku o utvrđivanju granica zaštićene okoline i mera zaštite prostorno kulturno-istorijske celine Gradsko jezgro "Sremskih Karlovaca", nepokretnog dobra od izuzetnog značaja.\nSkupština je usvojila i izmene Zakona o uređenju sudova kojim je produžen rok da Visoki savet sudstva preuzme određene nadležnosti od Ministarstva pravde. Taj rok je produžen do 1. januara 2017. godine. Skupština je usvojla i izmene i dopune Zakona o prekršajima, čime se proširuje primena prekršajnog naloga na veći broj prekršaja.\nTumačenje člana Zakona o javnom informisanju i medijima\nSkupština Srbije usvojila je autentično tumačenja člana Zakona o javnom informisanju i medijima kako bi se razrešile nejasnoće o načinu na koji se vlasništvao nad akcijama medija koji nisu privatizovani prenosi zaposlenima.\nPrema tom tumačenju odredbe člana 142 Zakona treba razumeti tako da u postupku prenosa kapitala izdavača i medija zaposlenima bez naknade, zaposleni ostvaruju pravo na prenos kapitala za koji nije objavljen javni poziv za prodaju, na način da se prenos kapitala izvrši u celosti, bez ograničenja koji se odnosi na ukupnu nominalnu vrednost za svaku punu godinu radnog staža u radnom odnosu, ali najviše za 35 godina provedenih u radnom odnosu kod tog izdavača medija.\nPredlog za donošenje autentičog tumačenja podnela je poslanica vladajuće Srpske napredne stranke Aleksandra Tomić.\nU Predlogu koji je Aleksandra Tomić podnela ukazano je da postoje nedoumice oko toga šta se smatra adekvatnom primenom odredbi ovog zakona koje se odnose na prenos kapitala bez naknade zaposlenima.\nKako je navedeno, nedoumice su izazvale više od 10 konkretnih spornih prenosa vlasništva u praksi, među kojima je i slučaj Regionalne RTV Vranje, u čijem je slučaju pokrenut upravni spor.Odbor za ustavna pitanja i zakonodavstvo predložio je da se autentično tumačenje donese po hitnom postupku kako bi se sprečile štetne posledice do kojih mogu da dovedu nedoumice u primeni navedenih odredbi.\nSkupština Srbije usvojila je dopune Zakona o sprečavanju diskriminacije osoba sa invaliditetom, čime je omogućeno osobama sa invaliditetom da potpisuju isprave pečatom koji sadrži podatke o ličnom identitetu ili pečatom sa ugraviranim potpisom.\n"Suština ovog zakona jeste da se u svakodnevnom životu osobe sa invaliditetom, koje, zbog prirode svoje invalidnosti, telesnih ili senzornih oštećenja ili bolesti... ne mogu da koriste osnovno ljudsko pravo, odnosno svoj potpis, to pravo bude omogućeno", kazao je ranije ministar za rad, zapošljavanje, boračka i socijalna pitanja Aleksandar Vulin.\nOn je obrazlažući pred poslanicima dopune Zakona ocenio da ovaj propis može bitno da popravi kvalitet života osoba sa invaliditetom.\nVulin je rekao da je omogućeno da se sačuva postojeći pravni okvir, a da se obezbedi i posebnost za osobe sa invaliditetom.\nDopunama je omogućeno da organi javne vlasti budu zaduženi da u postupcima, pored potpisivanja isprava na način uređen posebnim propisom, osobi sa invaliditetom koja ima trajne posledice telesnog ili senzornog oštećenja ili bolesti, omogući da se potpišu uz pomoć pečata koji sadrži podatke o ličnom identitetu ili uz pomoć pečata sa ugraviranim potpisom.\nPredstavnici Srpske liste preneli američkom diplomati zabrinutost zbog bezbednosti


Dvadeset godina nemačkih investicija u Srbiji › Made-in-Germany.rs\nInvesticije nemačkih preduzeća u Srbiji su za prethodih 20 godina dostigle 3,5 milijardi eura, izjavio je direktor Nemačko-srpske privredne komore (AHK Srbija) Frank Aleter povodom dve decenije od prve nemačke investicije u našoj zemlji i dodao da su nemačke kompanije fokusirane na Istočnu Evropu i Zapadni Balkan, a da često biraju Srbiju.\n– Nemačko-srpska privredna komora okuplja više od 350 kompanija, kako nemačkih, tako i domaćih, koje u Srbiji zapošljavaju više od 70 hiljada ljudi. Nemačka ulaganja mogu se meriti kako po finansijskom obimu, tako i po znanju i tehnologijama koje su prenete u Srbiju i koje su pomogle razvoju nemačkih kompanija i njihovih srpskih partnera – rekao je Aleter.\nOn je objasnio da se nemačke kompanije opredeljuju za Srbiju jer su sa njom već decenijama ekonomski povezane, a mnogi njeni građani govore nemački i gotovo svi znaju engleski. To su sve faktori, kako ističe, zbog kojih je normalno da nemačka preduzeća traže alternativu Aziji na Zapadnom Balkanu, prenosi TV Studio B.\nPodaci Komore pokazuju da su automobilska industrija i proizvodnja auto-delova najvažnije privredne grane u koje Nemci kod nas investiraju. Interesantne oblasti za ulaganja takođe su i elektrotehnika i tekstilna industrija, a potencijal za ulaganja pruža i poljoprivreda. Prema Aleterovom mišljenju, kako se Srbija bude dalje otvarala međunarodnim partnerima, tako će i nekretnine postajati zanimljiva privredna grana za investiranje.\n– Nemačke kompanije su u stalnoj potrazi za investicionim destinacijama u Srbiji. Pre par nedelja su srpske vlasti saopštile da će, pored Bizerbe, u Valjevo doći još jedan nemački investitor, a o kome se radi i dokle je stigao proces, samo smo delimično upoznati, pa je na preduzeću da to i saopšti. Jedan od velikih nemačkih investitora u oblasti auto-industrije je i Ze-te-eF koji je 2019. otvorio fabriku u Pančevu, a ambiciozni planovi te kompanije kada je reč o Srbiji nisu se promenili zbog korone – podsetio je Aleter.\nOn je istakao da nemački investitori ocenjuju ekonomski razvoj Srbije kao pozitivan, budući da je naša zemlja dobro prošla kroz korona krizu, takođe su zadovoljni i radnom snagom, a uspešnost Srbije kao destinacije za ulaganje ocenjuju sa čak 90 do 95 posto. Poruka nemačkih privrednika poslata sa ovog skupa bila bi da naše kompanije moraju da doškoluju radnike, a da fokus treba da bude na njihovom zadržavanju u zemlji. S tim u vezi nemački investitori podržavaju incijativu naše zemlje o proširenju tržišta na ceo region Zapadnog Balkana.


Amerikanci zaboravili ko je pobedio Treći rajh - Sputnjik Srbija\n19:16 15.05.2017 Preuzmite kraći link\nAutor navodi da američka nacija ne shvata ko je zapravo pobedio Treći Rajh, jer ju je holivudska kinematografija uverila da su naciste pobedile Sjedinjene Američke Države. Međutim, veći deo rata Sjedinjene Američke Države nisu se usuđivale da idu van granica pacifičkog ratišta, dok je Sovjetski Savez „uništavao i razbijao Hitlerovu ratnu mašinu na Istočnom frontu“, podseća Koen i ističe da je do 80 odsto borbenih gubitaka Vermahta otišlo na bitke sa Crvenom armijom.\n„Devetog maja ruski narod odao je poštu milionima (27 miliona) poginulih u borbi protiv fašizma. Istovremeno, američki establišment se bavio traženjem ’marioneta Kremlja‘ i nastavio je da kritikuje rusko rukovodstvo“, piše autor.\nKoen je uveren da je takav stav Vašingtona kontraproduktivan. Prema njegovom mišljenju, Rusija i Amerika trebalo bi da ostave po strani svoje razlike i ujedine se u borbi protiv međunarodnog terorizma.\n„Slično fašizmu tridesetih godina, mnogim Rusima on je postao jedna od glavnih pretnji“, ističe Koen.\nMeđutim, pokušaji novog „smanjenja napetosti“ svaki čas nailaze na suprotstavljanje američke političke elite. Pristalice Hladnog rata u Vašingtonu ne shvataju da bi težnja da se blokira približavanje Rusije i SAD mogla da dovede do pune konfrontacije, smatra kolumnista.\n„Bilo bi bolje da su otišli u Moskvu i tamo proslavili Dan pobede nad nacističkom Nemačkom“, zaključuje Koen.\nSovjetski automobili „proslavili“ Dan pobede\nTreći Rajh, Dan pobede, Stiven Koen


EP: „Brine nas sve veći kineski uticaj u Srbiji i šteta po životnu sredinu“ | Media Start Info\nEP: „Brine nas sve veći kineski uticaj u Srbiji i šteta po životnu sredinu“\nDvadeset šest članova Evropskog parlamenta uputilo je pismo Oliveru Varheljiju, evropskom komesaru za susedstvo i pregovore o proširenju, u vezi sa „sve većim kineskim uticajem u Srbiji“.\nNaime, oni su naveli da je „po životnu sredinu nastala šteta usled nekoliko teških industrijskih projekata kineskih kompanija u Srbiji“, piše Insajder.net.\nPoslanici, navodi se, skreću pažnju na „niz kineskih investicija teške industrije u i oko Smeredeva, Bora i Kostolca, kao i fabriku guma Šandong Linglong u Zrenjaninu, i pozivaju poverenika da podseti Vladu Srbije da se pridržava svog nacionalnog zakonodavstva, kao i pravila EU koja se odnose na proces pristupanja“.\nReinhard Butikofer, koji je i predsedavajući Delegacije EP za odnose sa Kinom, rekao je da su „kineske investicije teške industrije dovele do zagađenja vazduha do dramatičnog nivoa, dok je kvalitet pijaće vode ugrožen, što ozbiljno ugrožava bunare i ljude koji žive u blizini“.\nTagovi Evropska unija, industrija, Kina, Srbija, zagađenje\nPrethodna vestRBG: „Napadi i pretnje novinarkama ugrožavaju slobodu štampe“\nSledeća vestMeđunarodni kandidati za Oskara 2021. na onlajn platformi Moj Off


Faktor | Tuzlanski kanton: Nemamo plan vakcinacije, ni lockdown, ali imamo koordinaciono tijelo\n07.04.2021. / 17:12\nZbog pogoršane epidemiološke situacije u Tuzlanskom kantonu premijer Kadrija Hodžić još u petak je najavio uvođenje parcijalnog lockdowna u TK. Kao poseban razlog za zabrinutost naveo je veliki broj Covid-bolesnika hospitaliziranih na Univerzitetskom kliničkom centru (UKC) Tuzla.\nBroj hospitaliziranih na UKC-u od tada je znatno porastao, pa je prije dva dana iznosio rekordnih 244, da bi jučer bio smanjen na 224. Direktor UKC-a Tuzla dr. Vahid Jusufović danas nam je potvrdio da je broj zaraženih koronavirusom koji su hospitalizirani ponovo porastao i sada iznosi 234.\n- Ovo je najveći udar pandemije kada smo mi u pitanju. Mnogo veći nego u novembru i decembru prošle godine - kaže Jusufović i dodaje da su kapaciteti za smještaj Covid-bolesnika popunjeni 90 posto.\nIako je situacija veoma teška Krizni štab TK nije zasjedao od petka i trenutno o uvođenju lockdowna više niko ne govori. Vlada TK zasjedala je danas i nije bilo riječi o novim mjerama.\nUmjesto toga, Vlada TK danas formirala koordinaciono tijelo za praćenje stanja pandemije COVID-19 na području TK. Ovo tijelo će, najavljeno je iz Vlade TK, svakog ponedjeljka održavati koordinacijski sastanak s ciljem razmjene najnovijih informacija o stanju pandemije COVID-19.\n- Koordinaciono tijelo spremamo kao znak streteškog pristupa problemu s kojim se teško nositi na nivou štabova, Kriznog štaba ili Ministarstva zdravstva. Želimo da objedinimo rad i da na jednom mjestu razmatramo sve što se dešava, da preuzmemo odgovornost za pandemiju - rekao je danas premijer Hodžić.\nKoordinaciono tijelo, osim premijera TK čine ministar unutrašnjih poslova, ministar zdravstva, ministar finansija, savjetnik premijera te predstavnici Kantonalne uprave civilne zaštite, Uprave policije MUP-a, Zavoda za javno zdravstvo, Kantonalne uprave civilne zaštite, UKC-a Tuzla, Upravnog odbora UKC-a Tuzla, Službe inspekcija Grada Tuzla i Crvenog križa TK.\nTuzlanski kanton još nema ni plan masovne vakcinacije, a premijer je danas potvrdio da se na njemu radi.\n- Plan vakcinacija pravimo, sutra razgovaramo o mehanizamu online prijava građana za vakcinaciju - rekao je Hodžić.


Pokrenuta digitalna platforma za podršku osobama sa autizmom - MediaSfera\nRoditelji i članovi porodica osoba sa autizmom biće u mogućnosti da besplatno zakažu savetovanje sa psiholozima, defektolozima, lekarima, socijalnim radnicima ili pravnicima zahvaljujući digitalnoj platformi Savetovalište, koja je rezultat projekta Saveza udruženja Srbije za pomoć osobama sa autizmom i kompanije Vip mobile.\nSimbolično 2. aprila, na Svetski dan osoba sa autizmom, Savetovalište je predstavljeno na stranici savetovaliste.autizam.org.rs kao pomoć i rešenje u vidu online sesija sa jasnim ciljem da stručnjaci pruže neophodne informacije i podršku osobama sa autizmom i njihovim porodicama u svakodnevnim izazovima.\nIz Saveza potrebu za ovom digitalnom platformom objašnjavaju činjenicom da je najveći broj dijagnostičkih centara i servisa podrške za osobe sa autizmom lociran u Beogradu, te da mnoge porodice širom Srbije ne mogu finansijski da priušte dolaske u Beograd ili su prinuđeni da koriste dane godišnjeg odmora kako bi sa detetom uopšte doputovali do potrebnih usluga.\nTakođe, platforma im omogućava i duže sesije, kao i mogućnost biranja stručnjaka prema oblasti iz koje im je podrška potrebna.\n– U Vipu konstatno radimo na razvoju i uvođenju digitalnih rešenja koja mogu znatno da olakšaju svakodnevni život. Iz tog razloga smo i deo naše donacije usmerili upravo u razvoj online platforme koja će porodicama osoba sa autizmom omogućiti lakši pristup potrebnim informacijama i savetima – izjavio je Đorđe Vuksanović, direktor razvoja u kompaniji Vip mobile.\nTagoviautizam digitalna platforma osobe sa autizmom Savetovalište\nMediji analiziraju: Hoće li biti trećeg svetskog rata?


Vesti iz BCBP, Konsultacije sa predstavnicima sektora bezbednosti u Srbiji o modelima za merenje napretka reforme sektora bezbednosti\nVaša lokacija / Beogradski centar za bezbednosnu politiku / Aktivnosti / Vesti iz BCBP / Konsultacije sa predstavnicima sektora ... /\nKonsultacije sa predstavnicima sektora bezbednosti u Srbiji o modelima za merenje napretka reforme sektora bezbednosti\nIstraživački tim Beogradskog centra za bezbednosnu politiku (BCBP) je od 19. do 21. jula 2010. godine organizovao konsultacije sa predstavnicima dvanaest državnih institucija sektora bezbednosti o modelima za merenje reforme ovog sektora.\nNamera BCBP je da kroz rad sa predstavnicima državih institucija poboljša model merenja napretka reforme sektora bezbednosti (RSB), koji je istraživački tim razvio tokom protekle četiri godine u okviru projekta Mapiranje i monitoring reforme sektora bezbednosti u Srbiji.\nOkupljanjem ne samo predstavnika institucija koje se smatraju tradicionalnim akterima sektora bezbednosti (npr. vojske, policije i obaveštajnih agencija), nego i predstavnika Narodne skupštine i nezavisnih državnih institucija koje su odgovorne za praćenje njihovih aktivnosti, Centar je uspeo da na jednom mestu okupi predstavnike najšireg kruga državnih aktera koji su odgovorni za stvaranje, implementaciju i nadgledanje bezbednosne politike.\nUčesnici su istakli da je osnovna prednost radionice, prilika da se upoznaju sa kolegama iz drugih delova državne uprave koji se bave različitim temama iz oblasti bezbednosti, u okviru mandata ustanove u kojoj rade.\nKomentar jednog od učesnika evaluacije: "Od najveće koristi je bila prilika da se upoznamo sa nadležnostima drugih državnih organa - aktera u sektoru bezbednosti i upoznavanje sa praktičnim mogućnostima za saradnju."\nŠta mi razumemo pod pojmom "sektor bezbednosti"?\nCilj radionica održanih prvog dana konsultacija bio je da predstave koncept i metodologiju istraživanja koje Centar koristi za merenje napretka reforme sektora bezbednosti. Miroslav Hadžić stoga je predstavio tipologiju aktera sektora bezbednosti, koju je Centar usvojio u svom istraživanju, kontekst u kome se reforma odvija, kao i ciljeve same reforme. Posle prezentacije je usledila prva radionica, u kojoj se od učesnika očekivalo da naprave listu ključnih aktera u sektoru bezbednosti, kao i listu pravnih dokumenata koji regulišu njihov rad. Bilo je odmah jasno da su, uprkos obimnom (mada preliminarnom) uvidu, istraživači Centra propustili da uključe neke aktere koji nisu direktno povezani sa tradicionalnim shvatanjem pojma bezbednosti, ali su takođe važni u procesu reforme, gledano iz ugla ljudskih prava ili sa stanovišta efikasnosti isporuke određene usluge. Naročito je istaknuta uloga opštinske policije, poverenika za zaštitu ravnopravnosti, a i Saveta (ne samo Agencije) za borbu protiv korupcije.\nKoji pristup Centar koristiti prilikom merenja napretka reforme sektora bezbednosti?\nSonja Stojanović je otvorila prezentaciju Indeks reforme sektora bezbednosti, sa tezom da su inovacije vezane za instrumente koje je Centar koristio u svom radu, pokušaj da se pristupi bezbednosnom sektoru u celini, iz perspektive civilnog društva. Do sada je većina instrumenata za merenje dometa reforme sektora bezbednosti proizvedena od strane donatorske zajednice, sa ciljem merenja efikasnosti pomoći koja je data jednoj zemlji. Indeks RSB, koji je razvijen u okviru BCBP, ima za cilj da se izmeri napredak reforme iz perspektive građana zemlje koja je još uvek u procesu demokratizacije, pa je akcenat na analizi dometa uvođenja principa demokratske vladavine u bezbednosnom sektoru.\nOna je takođe objasnila ključne promene u metodologiji istraživanja. U početnoj fazi studije izvršena je procena institucija, napredak koji su postigle u procesu reforme. Izveštaji pilot faze istraživanja su predstavljeni u Godišnjaku reforme sektora bezbednosti u Republici Srbiji 2008. Godišnjak je predstavljen većini institucija čiji je rad ocenjen krajem prošle godine. U međuvremenu je promenjen pristup. Sada je cilj da se proceni ostvarivanje principa reforme, kao što su, na primer, zaštita ljudskih prava i efikasno upravljanje ljudskim resursima svih posmatranih, na osnovu uzorka koji se zasniva na celokupnom sektoru. Razlog leži u činjenici da su brojni identifikovani problemi reforme sektora bezbednosti u Srbiji sistematski. Na primer, većina državnih institucija još uvek nema dovoljno razvijenu kulturu transparentnosti, odnosno javnog rada, ne pružaju dovoljno aktuelnih informacija građanima o njihovim nadležnostima, radu i upravljanju budžetskim sredstvima.\nNovousvojeni model omogućava holistički pogled na reformu, ili drugim rečima, on omogućava prepoznavanje zajedničkih trendova za ceo sektor, kao i ključne razlike između institucija. Konačno, mi verujemo da će rezultati evaluacije imati veću uporednu vrednost i primenljivost u drugim zemljama.\nSonja je potom objasnila zašto i na koji način su davane više i niže ocene prilikom primene indeksa RSB. Na primer, pretpostavka za ocenu 3 je da su ključni zakoni i institucije uspostavljeni tako da oni na odgovarajući način pružaju građanima nova prava ili usluge u trajanju od najmanje dve godine. Za ocene 4 i 5 u državnim institucijama i među bezbednosnim elitama ne bi trebalo da bude pitanje da li su reforme u bezbednosnom sektoru su neophodne, nego šta je najbolji način da se one sprovedu. Za ocenu 5, pored dobre prakse, bitno je da se državnim organima obezbede adekvatni resursi, kao i da su vrednosti demokratskog upravljanja internalizovane u same institucije. Nakon uvodnih izlaganja, u interaktivnim radionicama učesnici su imali priliku da "testiraju" metodologiju Centra i da je poboljšaju, ukazujući na specifičnosti upravljanja u sopstvenim institucijama, i ukazujući na korisne resurse.\nPovezane teme:reforma sektora bezbednosti, integracije


Projekat “MAMino mesto za dojenje”, prošle godine zajednički su pokrenuli kompanija Keprom i Škola roditeljstva Nada Lazić\nOd juče je i Niš na spisku gradova u kojima se nalazi MAM klupa za dojenje. Ovo je prva MAM klupa u Nišu, a šesta u okviru projekta “MAMino mesto za dojenje”.\nProjekat “MAMino mesto za dojenje”, prošle godine zajednički su pokrenuli kompanija Keprom i Škola roditeljstva Nada Lazić, a za cilj ima podršku dojenju kao najboljem i najzdravijem načinu ishrane beba, kao i podizanje svesti o dojenju na javnom mestu. Klupa u Nišu je postavljena uz nesebičnu pomoć i podršku JKP „Mediana“.\nTagovi :aksa, dojenje na javnom mestu, Keprom, klupa za dojenje, Niš\nBebina koža – prva linija odbrane i važan faktor zdravlja\nAksa u Beogradu u Jurija Gagarina 26 slavi drugi rođendan


Izvor: MozzartSport.com, 05.Mar.2021, 12:33\nSve više se priča o rivalitetu dvojice Afrikanaca\nLiverpul ne pamti ovakvu krizu u eri Jirgena Klopa. Sve što je prošle dve sezone funkcionisalo besprekorno, sada ne radi skoro nikako. Odbrana puca pred povetarcima, vezni red je potpuno van forme, a u napadu vlada sebičnost?!\nOvu poslednju tvrdnju je svojom ludom teorijom potkrepila Liverpulova legenda Majkl Oven. On kaže da u napadu vlada veliki rivalitet Mohameda Salaha i Sadija Manea. Argument za tu tvrdnju mu je i detalj sa sinoćnje utakmice protiv Čelsija kada Mane nije želeo da padne i pokuša da izbori penal posle očiglednog kontakta sa Kristensenom.\nSujeta je pojela evropskog giganta, koji je juče postavio neslavan rekord od pet vezanih poraza na svom terenu.


EU i NATO podjeljeni oko Libije\nPredsednik Evropske komisije Žoze Manuel Barozo izjavio je danas u Briselu da se mora učiniti sve da režim Muamera Gadafija nestane iz Libije jer, kako je kazao,\nsistematski ubija sopstvene sunarodnike.\nBarozo je to rekao na konferenciji za štampu, odgovarajući na pitanje da li je Evropska unija za uvođenje zone zabrane letenja iznad Libije, što podrazumijeva vojnu prinudu, iako se protiv toga izjasnila Arapska liga.\n"Gadafijev režim više nije u stanju da obezbijedi ni minimum reda i mira u Libiji, ali mi bismo voljeli da se nađe rešenje koje bi isposlovali sami Libijci", objasnio je Barozo.\nEU, zajedno s glavnim svetskim partnerima i Arapskom ligom, radi na tome da se nađe valjano rešenje za libijsku krizu, podvukao je predsjednik Evropske komisije.\nAmbasadori zemalja NATO danas razmatraju uvođenje zone zabrane letova iznad Libije, ali zasad se za takvu mjeru najizrazitije zalažu SAD i Velika Britanija. O tome dosad nije postignuta saglasnost partnera u Atlantskom savezu, kako je izjavio i američki sekretar za odbranu Robert Gejts.\nNovi francuski ministar inostranih poslova Alen Žipe i turski premijer Redžep Tajip Erdogan izjavili su da takvu akciju mora odobriti SavJet bezbednosti UN, rekavši da "NATO može vojno intervenisati samo ako je neka saveznička članica napadnuta".\nŽipe je takođe upozorio da bi krajnje nepovoljno bilo reagovanje arapskih masa na eventualno direktno vojno uplitanje NATO u unutrašnju libijsku krizu.


Radijator inženjering, Kraljevo\nIndustrija: Proizvodnja i razvoj kotlova i izmenjivača toplote\nIzazov: Ubrzati razvoj proizvoda i minimizirati troškove u proizvodnji\nRešenje: SolidWorks je uključen u sve faze životnog veka proizvoda, od polaznog koncepta, ulaznih proračuna, pa do detaljne projektne i tehnološke dokumentacije.\nSolidWorks se koristi i za izradu marketinškog materijala, distribuciju informacija potrebnih za proizvodnju i nabavku, vezu sa CNC mašinama i pripremu informacija o sastavnicama proizvoda za informacioni sistem firme (ERP), pomoću koga se upravlja proizvodnjom, magacinom i finansijama firme.\nRadijator Inženjering je pojačao i svoju servisnu službu kroz kvalitetna servisna uputstva i materijal za obuku svojih servisera i distributera. Implementacija SolidWorks Composer softverskog rešenja, omogućiće im da sve procedure oko instalacije, puštanja u rad, održavanja i poručivanja rezervnih delova povežu i sinhronizuju izmene sa centralizovanom bazom svojih proizvoda koja se nalazi u SolidWorks Enterpriise PDM softveru i time pruže bolju uslugu svojim klijentima i eliminišu greške i zastoje koji se tipično javljaju u procesima proizvodnje i servisiranja.\nEfekti: SolidWorks i Enterprise PDM su omogućili da se najmanje 5 puta poveća broj novih proizvoda u toku godine i da se broj prototipova pre puštanja u seriju svede sa tipičnih 4-5 na svega 1 do 2.\n...Nakon implementacije SolidWorks i PDM softvera 60% posto poslova koje smo radili više ne postoji!\nBojan Grujić - Konstruktor kotlova\n...Najveći skok u produktivnosti smo ostvarili upravo kroz SolidWorks PDM segment softvera. Automatsko označavanje delova, timski rad, pretraga, filtriranje, klasifikacija, sistem odobravanja i komunikacija sa drugim službama u firmi su stvari bez kojih ne možemo da zamislimo naš svakodnevni rad.\nNemanja Hajdić - Konstruktor kotlova\nImplementirati rešenje koje može da odgovori kompleksnim izazovima raznorodnih delatnosti u kompaniji GasTeh. Kompanija se bavi:\nSerijskom proizvodnjom regulacione opreme i fitinga za gasnu industriju\nUslužnom mašinskom obradom\nInženjeringom u oblasti projektovanja termoenergetskih postrojenja, za propan i butan gas\nIzvođenjem radova prema sopstvenim ili projektima drugih firmi\nGasteh se usled multidisciplinarnosti morao osloniti na Solfins, zbog kompleksne implementacije, zahtevne obuke i kasnije podrške. Gasteh koristi SolidWorks 3D CAD softver za razvoj proizvoda, projektovanje cevovoda i procesnih postrojenja i pripremu tehnologije za proizvodnju. SolidCAM se koristi za programiranje nasavremenijih horizontalnih četvoroosnih Heller obradnih centara, a kompletan timski rad, praćenje izmena i tokovi dokumenata su prilagođeni ISO 9001 standardu i vode se elektronski u Enterprise PDM rešenju firme Solfins. Pored tehničke i tehnološke dokumentacije, GasTeh upravlja i ostalom dokumentacijom sistema kvaliteta.\nNakon prve faze implementacije pripremljen je teren za povezivanje sa informacionim (ERP) sistemom firme, koji će na bazi sastavnica i crteža iz Enterprise PDM softvera upravljati proizvodnjom i zalihama, računati cenu koštanja proizvoda i olakšati vezu sa službom nabavke.\nVeliki broj proizvoda i njihovih varijantnih rešenja, dimenzija i materijala. Kompleksna tehnologija koja se ogleda kroz stotine alata za deformaciju lima i livenje plastike. Stalni zahtevi tržišta nameću brz razvoj proizvoda i tehnologije.\nPored implementacije SolidWorks 3D CAD softvera, Metalac je prepoznao koristi timskog rada i sistema za upravljanje dokumentacijom kroz Enterprise PDM segment softvera. S Obzirom da su instrukcije za proizvodnju, sistem interne komunikacije u firmi i komunikacije sa klijentima kroz marketinški materijal veoma važni za Metalac, odlučili su se da podignu nivo izrade tehničke dokumentacije na viši nivo primenom SolidWorks Composer softverskog paketa.\nOdnedavno su se odlučili i za SolidWorks Flow Simulation softver za potrebe simulacije rada bojlera i proveru delova za auto-industriji u FAD odeljku kompanije.\nInženjeri firme Solfins su razvili metodologiju rada u SolidWorks softveru koja u potpunosti automatizuje proces formiranja familija delova i alata sa pratećom dokumentacijom. Značaj ovoga se vidi ako se shvati da jedna nova linija posuđa može da ima preko 50 veličina. Za svaku veličinu neophodno je konstruisati nekoliko alata za izvlačenje, pogotovo za dublje forme kod kojih moramo imati poseban alat za svaku fazu dubokog izvlačenja. SolidWorks softver omogućava kreiranje parametarskog modela i povezivanjem sa već postojećom tabelom proizvoda u MS Excel-u softver generiše sve veličine u familiji. Dodatni makro koji je napravljen od strane Solfinsa omogućava da na osnovu modela radioničkog i sklopnog crteža koji se uradi za jednu veličinu, softver sam kreira kompletnu tehničku dokumentaciju za sve veličine proizvoda i alata.\nOmogućiti konstrukciju alata za injekciono livenje plastike i gume.\nBrz odziv na zahteve tržišta i redukcija rokova izrade alata. Uvođenje reda u sistemu izrade i distribucije tehničke dokumentacije.\nVlasnik firme, želeo je da ima stabilnog partnera koji će obučavati i podizati nivo znanja celokupnom inženjerskom kadru kroz kvalitetnu obuku i tehničku podršku. Kao glavni razlog saradnje sa Solfinsom, menadžment Gomme ističe, su i preporuke priljateljskih firmi koje su klijenti kompanije Solfins.\nSolidWorks 3D CAD softver i Enterprise PDM rešenje za upravljanje dokumentacijom su omogućili timski rad sektorima konstrukcije, tehnologije i proizvodnje i nabavke. Osnovna ideja je da se konstruisani delovi i dokumentacija preuzimaju i koriste sa centralizovane lokacije i da se na bazi njih vrši ekstrakcija elektroda i pisanje tehnologije i programa za upravljanje CNC mašinama, kroz SolidCAM softver i nenadmašnu iMachining tehnologiju koja štedi vreme programiranja i skraćuje ciklusna vremena u značajnoj meri.\nInženjeri kompanije Solfins integrisali su SolidWorks Enterprise PDM sistem i informacioni (ERP) sistem u kompaniji Gomma line što kao rezultat omogućava automatizovanu nabavku elemenata konstrukcije, lansiranje tehničke, tehnološke dokumentacije i radnih naloga, kroz jedinstveno rešenje na našem tržištu koje prati celokupan životni ciklus alata koji se konstruišu u kompaniji Gomma Line. Implementirani sistem prati i kompletnu tehnologiju po tehnološkim operacijama definisanim u SolidWorks softveru, što će menadžmentu firme omogućava bolje planiranje, potpunu kontrolu procesa izrade i olakšava poštovanje rokova ka krajnjim kupcima. Veoma važan aspekat u implementaciji je i potpuna kontrola nad izmenama i automatsko ažuriranje radnih naloga i naloga za nabavku sa izmenama u konstrukciji i tehnologiji.\nGomma Line Web prezentacija\nStax Technologies, Čačak\n- Omogućiti brz razvoj novih proizvoda i odziv na zahteve kupaca i tržišta.\n- Optimizacija logistike i veze sa proizvodnjom, nabavkom i lancem podizvođača.\n- Podići broj proizvedenih mašina u toku godine za 30%.\nInženjeri firme Solfins, postavili su centralizovan sistem za timski rad i automatizovano označavanje dokumentacije. Centralizovana baza kupovnih i standardnih komponenti, omogućava inženjerima da brzo generišu dokumentaciju i automatski dobiju izlaznu specifikaciju za službu nabavke i tehnološku sastavnicu koja se koristi kao osnova planiranje proizvodnje ili angažovanje podizvođača.\nSložene mehanizme na mašinama je moguće proveriti i testirati pre izrade, što značajno ubrzava razvoj konceptualnih rešenja i eliminiše greške u proizvodnji i montaži.\nKvalitetna montažna dokumentacija ubrzava proces sklapanja i skraćuje vreme isporuke. Visoko kvalitetna servisna dokumentacija sa listama rezervnih delova, predstavlja jezičak na vagi koji kupce opredeljuje da kupe mašinu, jer to predstavlja garant brzog detektovanja uzročnika kvarova i reakciju servisne službe.\nPostojanje verzija i revizija i implementacija sistema za praćenje izmena omogućava Stax-u da na osnovu ident broja komponente ili crteža u svom sistemu pronađu tačnu verziju dela koji je ugrađen u mašini kod konkretnog kupca. Na taj način je moguće veliki broj kvarova rešiti bez izlaska servisera na teren.\nVreme proizvodnje je skraćeno povezivanjem 3D modela koji su nastali u konstrukciji sa proizvodnjom kroz SolidCAM softver, koji na bazi modela generiše upravljački kod za mašinu. Time su eliminisane greške koje nastaju pogrešnim tumačenjem crteža ili usled grešaka u unosu koordinata na CNC mašinu.\nDosadašnja rimena inovativnih tehnologija iz ponude kompanije Solfins (SolidWorks 3D CAD, SolidWorks PDM, SolidCAM) rezultovala je vrtoglavim rastom kompanije i otvaranjem novih tržišta i poslovnih prilika.\nU prvoj godini korišćenja rešenja kompanije Solfins razvijeno je nekoliko novih proizvodnih linija,a i broj prodatih linije je znatno skočio.\nStax je paralelno u procesu implementacije SolidWorks Composer rešenja koje bi trebalo da omogući kvalitetniji rad njihove servisne službe, kroz izradu kvalitetnih uputstava za upotrebu, servisiranje i kataloge rezervnih delova. Cilj kompanije je da svojim klijentima ponudi najbolju moguću uslugu i da se na taj način izdvoji od konkurencije. Stax je na globalnom tržištu postao jedna od najzapaženijih kompanija u svojoj industriji i njihove mašine rade na svim kontinentima.\nPostali su i korisnici SolidWorks Electrical softvera za izradu kompletnih elektrošema za instalacije na mašinama, pa se očekuje da se ovaj pozitivni trend nastavi.


Konferencija „Zelena energija“ | Energetski portal Srbije\nMedijska kuća BIZLife organizuje 9. decembra 2014. godine petu konferenciju „Zelena energija – energetika, obnovljivi izvori energije i energetska efikasnost“. Konferencija će biti održana u hotelu „Hyatt Regency“ u Beogradu u saradnji sa Ministarstvom poljoprivrede i zaštite životne sredine.\nU okviru konferencije biće održana dva panela, o energetici i energetskoj efikasnosti. Na panelu o energetici glavne teme će biti tržište i cena električne energije i prirodnog gasa, novi zakon o energetici i ulaganje u energetiku. Na drugom panelu će se govoriti o energetskim pasošima i energetski efikasnoj gradnji i zakonu o energetskoj efikasnosti. Osim toga, biće reči i o korišćenju energije iz obnovljivih izvora energije, kao i kreditiranju i finansiranju energetski efikasne gradnje.\nNajavljeno je da će konferenciju otvoriti ministar rudarstva i energetike gospodin Aleksandar Antić, a učestvovaće i predstavnici državnih institucija, organizacija, privrede, nadležnih državnih organa.\nRazmatra se uvođenje takse na emisije ugljenika na...


Svečano otvaranje 48. ciklusa koncerata "Kalemegdanski Sutoni" ~ Mreza Kreativnih Ljudi\nSvečano otvaranje 48. ciklusa koncerata "Kalemegdanski Sutoni"\n21.6.16 desavanja, koncert No comments\nSvečano otvaranja 48. ciklusa koncerata Kalemegdanski Sutoni\nUmetnički paviljon "Cvijeta Zuzorić" - Kalemegdan\nNastupom mladih i perspektivnih umetnika, učenika prestižne Škole za muzičke talente u Ćupriji , na Svetski Dan Muzike, 21. juna u 18 časova u Paviljonu Cvijete Zuzorić svečano je počeo ciklus koncerata "Kalemegdanski Sutoni".\nMladi i nadareni muzičari Škole za muzičke talente Ćuprija pohađaju jednu od najčuvenijih muzičkih škola u našoj zemlji, ali i svetu, sa tradicijom dugom 43 godine. Škola za muzičke talente u Ćupriji jedinstvena je po svom obrazovnom konceptu koji podrazumeva intenzivnu muzičku i opšteobrazovnu nastavu. Sa nadarenom decom rade vrhunski muzički pedagozi, a pored bogate koncertne delatnosti, učenici svih generacija Škole za muzičke talente dobitnici su brojnih respektabilnih muzičkih priznanja na takmičenjima u zemlji i inostranstvu.\n"Kalemegdanski sutoni" održavaju se čak 48. put i jedna su od naših najdugovečnijih muzičkih manifestacija. Od 21. juna do 05. avgusta publika će imati prilike da uživa u raznovrsnom muzičkom programu namenjenom svim generacijama. U prvim danima nakon svečanog otvaranja poseticima se predstavljaju interpretatori sa Fakulteta muzičke umetnosti iz Niša, a tokom dve večeri na programu će biti vokalna i kamerna muzika. Najmlađim posetiocima posebna pažnja posvećuje se 25. juna u podne kada se izvodi dečji mjuzikl "Moj život u vrtiću". Istog dana, od 19 časova ljubitelji izvorne muzike mogu uživati u anđeoskom glasu Bojane Nikolić i njene etno grupe. U danima koji slede posetioci 48. "Kalemegdanskih sutona" uživaće u večerima filmske muzike, resitalima i kamernom muziciranju.\nZa sve koncerte u okviru 48. "Kalemegdanskih sutona" ulaz je besplatan.


1001 besplatni Web sajt za srpske preduzetnike 1001 besplatni Web sajt za srpske preduzetnike – Personal magazin\nSrpske kablovske mreže, u saradnji sa RNIDS, za 1001 srpsku kompaniju koja nema svoju web prezentaciju omogućava njenu izradu i postavljanje, registraciju .co.rs domena bez naknade, kao i hostovanje prezentacije na SBB hostingu.\nPreduzetnik ili preduzeće može izabrati jedan od 5 različitih dizajn rešenja za sajt. Svako rešenje je jedinstveno po dizajnu i organizaciji, dok sva obuhvataju isti broj stranica i obim sadržaja. Sami sadržaji (tekstovi i fotografije) za sajtove pripremaju preduzetnik ili preduzeće u predefinisanom formatu, tj.u skladu sa uputstvima.\nUkoliko ste preduzetnik ili malo preduzeće, a nemate svoju web prezentaciju, možete se prijaviti ostavljajući svoje podatke. Nakon toga, naš tim će vas kontaktirati, izabraćete jedan od pet ponuđenih modela prezentacije, dostaviti svoje tekstove i fotografije i, najzad, izaći na globalnu svetsku mrežu i predstaviti svoje poslovanje.\nOsim nove prezentacije, svaki 1001 web sajt će dobiti svoje mesto i štand na Virtuelnom sajmu – http://www.efair4u.com gde može da prezentuje svoje poslovanje prikazivanjem fotografija proizvoda, dokumenata ili video materijala. Uz 1001 web sajt preduzetnici i mala preduzeća dobijaju i Virtuelni štand sa 101 MB besplatnog uploada.\n1001 besplatni Web sajt za srpske preduzetnike was last modified: March 16th, 2011 by Redakcija\nEfair4uRNIDSSBBSrpske kablovske mreževirtuelni sajamVirtuelni sajmu\nPredstavljanje novih Microsoft Dynamics rešenja


Markinjos - Blic Sport\nRazbojnici ukrali pravo bogatstvo Di Mariji! Poznato je šta je sve bilo u sefu VREDNOM POLA MILIONA EVRA\nStrani mediji navode kako je nakon pljačke Anhel Di Marija ostao bez dragocenosti vrednih oko pola miliona evra.\n"IMAM DIJAREJU I TREBA DA ČUVAM MESIJA?!" Markinjos i pored muka STAVIO U DŽEP argentinskog asa, drama usledila tek kada je izašao\nUoči finala kontinentalnog šampionata brazilski štoper otkrio je šta se dogodilo tokom utakmice sa Argentinom. U polufinalu Kopa Amerika Markinjos je imao stomačni virus koji ga ipak nije odvojio od terena.\nIZ PSŽ-A U REAL "Kraljevići" dovode Brazilca i obaraju svetski rekord\nNa pomolu je obaranje svetskog rekorda u svetskom fudbalu, pošto je Real spreman da "razbije kasu" kako bi doveo brazilskog fudbalera iz Pari Sen Žermena.\nCEMENTIRAN I TREĆI STARTER Pari Sen Žermen zadržao Brazilca\nBrazilski fudbaler Markinjos produžio je ugovor sa Pari Sen Žermenom do leta 2022. godine.\nRENOVIRANJE INTERA Verati prva želja, druga Markinjos i napadač od 50 miliona evra\nInter planira veliku potrošnju za letnje transfere, a najveća želja je dovođenje Marka Veratija.\nKINEZI U INTERU Pioliju u ruke 150 miliona, hoće i Sančeza\nKineski vlasnici žele da gledaju šampionski Inter, ili bar u Ligi šampiona. A to košta!\nOŠTRE SE KATALONCI Barselona dovodi fudbalera Pari Sen Žermena\nFudbaler Pari Sen Žermena Brazilac Markinjos dogovorio je lične uslove oko prelaska u Barselonu i preostalo je samo da dva kluba usaglase obeštećenje.\nVARDI PRVI NA METI Čelsi planira četiri pojačanja u zimskom prelaznom roku\nFudbalski klub Čelsi planira da u zimskom prelaznom roku angažuje četiri nova igrača, među kojima je i najbolji strelac Premijer lige Džejmi Vardi, preneli su britanski mediji.\nMarkinjos: Pari Sen Žermenu treba trofej Lige šampiona\nFudbaler Pari Sen Žermena Markinjos rekao je da klubu nedostaje pehar Lige šampiona kako bi postao veliki.\nZvezda neće Markinjosa\nFudbalski menadžer Boban Petković, brat Dejana Ramba Petkovića, demantovao je napise srpskih medija da će u predstojećem prelaznom roku Crvenu zvezdu pojačati napadač Vitorije Markinjos, piše "Sport".\nRambo šalje novu nadu na Marakanu: Zvezda čeka Markinjosa\nMarko Antonio da Silva Gonsalveš. Kao i kod mnogih Brazilaca - dugačko ime. Na beogradskoj “Marakani” će ga od ove zime zvati "naš napadač, Markinjos", i to ukoliko se obistine očekivanja fudbalskog kluba Crvena zvezda da ovog 22-godišnjaka koji je igrao za Flamengo, a u Palmeirasu bio Evandrov saigrač, stigne u predstojećem prelaznom roku u crveno-beli tabor.\nMateus pozvao Brazilca da predvodi Bugare protiv Crne Gore\nSelektor reprezentacije Bugarske Lotar Mateus pozvao je Brazilca Markinjosa u nacionalni tim koji će se suprotstaviti Crnoj Gori 4. juna u Podgoricu, u utakmici koja se igra u okviru kvalifikacija za Evropsko prvenstvo 2012. godine.


Consumers International: Ustаvni sud Srbije ukinuo kolektivnu tužbu grаđаnа\nDatum kreiranja: sreda, 31 januar 2018 10:31\nGrađani koji se nadaju zastarevanju rešenja izvršitelja zbog neizmirenih dugova moraju da računaju na to da je ovaj rok čak deset godina. Za razliku od drugih potraživanja koja prema građanima imaju recimo komunalna preduzeća i koja zastarevaju za godinu dana (ako nije bilo tužbe), kad predmet stigne do izvršitelja u narednoj deceniji on može doći na naplatu.\nZakon o izvršenju i obezbeđenju je inače izvršiteljima dao nadležnost da odlučuju i o predlozima za izvršenje dugovanja prema komunalnim preduzećima. Rok zastarevanja je tako dug jer se i odluke izvršitelja smatraju odlukom državnog organa.\n- Zato u ovim slučajevima imamo desetogodišnji rok zastarelosti potraživanja po članu 379 Zakona o obligacionim odnosima. Čini se da je zakonsko rešenje kojim je izvršitelju data ovakva nadležnost veoma diskutabilno i po građane veoma nepravično rešenje.\nPosebno imajući u vidu neodgvorno ponašanje pružalaca usluga u praksi i uz to veoma visoke izvršilačke naknade koje padaju na teret građana - kaže za Politiku advokat Vojin Biljić.\nOn smatra da je ovakvim favorizovanjem pružalaca komunalnih usluga ozbiljno uzdrmana jedinstvenost pravnog potretka i jednakost svih pravnih entiteta pred zakonom. Dodatan problem je to što troškovi izvršenja prevazilaze troškove samih usluga. Biljić kaže da se ovo može ispraviti ograničavanjem naknada izvršitelja kada je reč o izvršenju komunalnih usluga na simbolične iznose.\nU poslednjem objavljenom izveštaju o radu Komore izvršitelja iz 2016. godine navodi se da je pre uvođenja javnih izvršitelja prosečno vreme za naplatu potraživanja bilo 635, dok je danas procenjeno na 100 dana.\nKako ističu, prema posmatranom uzorku, te godine u ukupnom broju predmeta najveće učešće imali su postupci u kojima su poverioci bili provredna društva (sa 42,5 odsto), na drugom mestu javna komunalna preduzeća (26,56 odsto), dok su klijenti poput fondacija, skupština stanara i udruženja učestvovali sa 14,7 odsto.\nTek svaki deseti poverilac bio je fizičko lice.


Naslovna Info Korona virus Kon: Maske za đake ne moraju biti troslojne, mogu bilo kakve\nNije tačno ni da će školska deca morati da se vakcinišu protiv koronavirusa, kako su preneli neki mediji, već će vakcinisanje biti isključivo na dobrovoljnoj bazi, kazao je epidemiolog.\nEpidemiolog Predrag Kon danas je demantovao informacije koje su preneli neki mediji, da će učenici prilikom polaska u školu morati da nose isključivo troslojne maske, i izjavio da to mogu biti i hirurške, platnene i druge maske. Kon je za televiziju Hepi izjavio da će biti dovoljno da učenici tokom boravka u školi nose „bilo kakve maske”, uključujući hirurške, platnene ili šivene.\n„Ako primetimo da počinje ozbiljniji prenos (koronavirusa) zabranićemo, moraće nastava na daljinu. Ove mere i način na koji funkcionišu, pokazaće koliko smo kao društvo spremni”, kazao je Kon, prenosi Beta.\nOn je rekao da je u drugom piku prvog talasa epidemije koronavirusa značajno sporiji pad broja zaraženih, nakon postignutih najviših brojeva, nego što je to bilo prvi put, što pokazuje da „očigledno treba vremena, jer ima onih koji ne poštuju mere”.\n„Svi smo članovi ovog društva, uključujući i one koji ne veruju, svi smo u tome zajedno i moramo da se izborimo”, rekao je Kon.\nPogledaj: Vlada Srbije formira specijalni tim za zaštitu svetinja\nPrethodni tekstVlada Srbije formira specijalni tim za zaštitu svetinja\nSledeći tekstTri selekcije u Kvalitetnoj ligi Vojvodine


Delirijum u Maneovom selu kad je proglašen najboljim Afrikancem: Letele majice, a onda je krenuo šou - Telegraf.rs\n08/01/20 | 17:59 ≫ 18:01\nDelirijum u Maneovom selu kad je proglašen najboljim Afrikancem: Letele majice, a onda je krenuo šou\nIgralo se i pevalo zbog zvezde Liverpula\nFudbaler Liverpula Sadio Mane proglašen je za najboljeg afričkog fudbalera u protekloj godini, a jedan detalj iz njegovog rodnog sela pokazao je i koliko je omiljen u toj sredini.\nGardijan je objavio snimak iz njegovog rodnog mesta Bambalija u Senegalu, gde se uživo napolju pratio prenos dodele nagrada i kada je spiker pročitao ime napadača Liverpula nastao je delirijum među okupljenima.\nSadio Mané's home village celebrates wildly as Liverpool star named African Footballer of the Year https://t.co/gz2LJruZOs pic.twitter.com/s079au5wvn\n— Guardian sport (@guardian_sport) January 8, 2020\nMada su se na prvim probama Maneu smejali govorivši da "ne liči na fudbalera", ili zbog toga što je koncima krpio pocepane patike, u međuvremenu je postao jedan od najboljih igrača na svetu, a svojim postupcima i skromnošću, i jedan od boljih van terena.\nUčestvovao je do sada u brojnim akcijama izgradnje škola i bolnica poslednjih godina.\nZbog toga nije čudo što su njegovi sunarodnici u Bambaliju skakali i bacali majice kao da je njihova reprezentacija osvojila Svetsko prvenstvo. Inače, Mane je u trci za najboljeg afričkog igrača pobedio saigrača iz Liverpula Mohameda Salaha i Sitijevog Rijada Mareza.\nVideo: Pitali smo u Madridu navijače Liverpula šta očekuju od finala, evo šta su rekli\nFirmino se krstio u bazenu svoje kuće u Liverpulu, Alison se rasplakao\nSisoko završio igračku karijeru\nRubljov i Barti osvojili titule pred Australijan open


Pritvor muškarcu koji je oštetio vozila\nFOČA – Osnovni sud u Foči odredio je jednomjesečni pritvor muškarcu sa inicijalima D.D, koji se tereti da je prije nekoliko dana u ovom gradu oštetio 19 putničkih vozila, izjavila je Srni portparol Centra javne bezbjednosti Danka Tešić. Ona…\nIdentifikovan muškarac koji je polomio stakla na 17 automobila\nFOČA – Policija u Foči identifikovala je lice koje je polomilo stakla i šoferšajbne na 17 vozila, među kojima su i vozila odbornika i političkih radnika u ovom gradu – saznaje Srna. Riječ je o licu poznatom policiji zbog…\nPolupana stakla na 19 automobila\nFOČA – Nepoznati počinilac polupao je stakla na devetnaest automobila, koji su se nalazili na šest parkinga u Foči u centru i prigradskim naseljima. Razbijanje stakala na automobilima desilo se sinoć, a pretpostavlja se da je na nekim od…\nFOČA – Petnaestogodišnji dječak teško je povrijeđen u saobraćajnoj nezgodi koja se dogodila u Foči, saopšteno je iz Centra javne bezbjednosti /CJB/ Istočno Sarajevo. Nezgoda se dogodila sinoć oko 20.00 časova, kada je muškarac čiji su inicijali G.T., izgubio…\nDva lica uhapšena, pronađen heroin\nFOČA – Policija u Foči uhapsila je lica čiji su inicijali I.C. i A.G, jer je u njihovom vozilu pronađeno 10,3 grama heroina, saopšteno je iz Centra javne bezbjednosti /CJB/ Istočno Sarajevo. Policija je sinoć u 21.00 čas u…\nVišegrađanka džeparila po Budvi\nVIŠEGRAD – Budvanska policija uhapsila je i podnijela prijavu protiv dvadesetosmogodišnje djevojke iz Višegrada čiji su inicijali M.Š. zbog osnovane sumnje da je počinila tri krivična djela teške krađe na drzak način. Policija sumnja da je M.Š. 5. marta…\nPronađeno 11 kesica indijske konoplje\nRUDO – Protiv M.J. iz Rudog, kod kojeg je pronađeno 11 kesica indijske konoplje, podnesen je izvještaj Okružnom tužilaštvu Istočno Sarajevo o počinjenom krivičnom djelu nedozvoljena proizvodnja i promet droga. Nakon hapšenja M.J. zbog narušavanja javnog reda i mira…


DANAS U BOTOŠU: Ministar Antić pustio u rad elektranu na biogas – Zrenjanin\nDANAS U BOTOŠU: Ministar Antić pustio u rad elektranu na biogas\nPogon za proizvodnju električne i toplotne energije iz biogasa na bazi biomase, koji je u Botošu sagradila lokalna firma „Bioelektra”, danas je svečano pustio u rad Aleksandar Antić, ministar rudarstva i energetike u Vladi Republike Srbije. Ova elektrana u prvoj fazi vredna oko 2,5 miliona evra prepoznata je kao izuzetno značajan poduhvat i koristi bespovratnu subvenciju holandske vlade od 688.000 evra. Postrojenje je dobilo i podršku od 275 hiljada dolara u okviru projekta „Smanjenje barijera za ubrzani razvoj tržišta biomase u Srbiji”, koji finansira Globalni fond za zaštitu životne sredine, a sprovodi Program Ujedinjenih nacija za razvoj (UNDP) u partnerstvu sa Ministarstvom rudarstva i energetike.\nZvaničnom puštanju u rad elektrane „Bioelekta” u Botošu prisustvovali su i njegova ekselencija Hendrik (Henk) G.C. van den Dool, ambasador Kraljevine Holandije u Srbiji, Martine Klavert, predstavnik holanske kompanije za bioenergetske instalacije „HoSt”, kao i Slavko Carić, predsednik Izvršnog odbora „Erste Banke” iz Novog Sada, koja je takođe finansijski podržala ovaj poduhvat. Njen osnivač i direktor, magistar Branislav Pomoriški, u ime botoške „Bioelektre” dodelio je zahvalnice svima koji su pomogli gradnju elektrane na biogas i koji razumeju ogroman značaj energije iz obnovljih izvora za energentsku budućnost Srbije.\nKapacitet elektrane u Botošu sada iznosi 600 kilovata na sat, a predviđeno je da nakon treće i poslednje faze on bude 1,8 megavata. Sekundarni proizvodi ovog postrojenje biće toplotna energija i visokokvalitetna funkcija. To je razlog da Branislav Pomoriški и njegovi saradnici u Botošu planiraju plasteničku proizvodnju ranog povrća.\n← SAŠA TRČAO ZA TEODORU I OBORIO REKORD\nREPERTOAR NARODNOG POZORIŠTA: Premijera „Romea i Julije“ 15. oktobra →


28.09.2021 u 13:34\nOči u oči sa Stanojevićem\nČini se da Partizanovog trenera opasno nerviraju razne prozivke navijača putem društvenih mreža, pa je zajedno sa marketinškim timom i službom za medije a u dogovoru sa klubom odlučio da se na poseban, reklo bi se svojevrstan način ,,obračuna,, sa svima onima kojima se ne sviđaju njegovi stavovi i javna izlaganja. Ideja je da se pre svega istini ,,pogleda u oči,, da se uživo čuje reč običnog navijača, pa je tako odlučeno da danas u 14 časova u košarkaškoj sali stadiona, ispod istočne tribine bude održana ,,javna konferencija,, kako kažu u klubu, istinskih ,,grobara,,. U saopštenju za javnost se kaže da je poziv upućen svima onima kojima je crno-bela boja na srcu. Uslov da bi se prisustvovalo ,,javnoj konferenciji,, jeste, na prvom mestu da ste veliki i iskren navijač kluba, zatim da\nUspeh je kada u igri, u kojoj i nemate baš previše šanse, uspete da na kraju pronađete zadovoljstvo, jer, razlika između mogućeg i nemogućeg, uvek leži u ljudskoj odlučnosti. Šta preostaje Crvenoj zvezdi u ovom fudbalskom trenutku i u ovakvom fudbalskom svetu, kada je prinuđena da se bori sa daleko jačim i moćnijim fudbalskim timovima od sebe, nego nada. Znajući dobro, da u masovnom fudbalskom jurišu često ne stradaju svi, Zvezda je u svom ritmu, kakav samo ona ume da iscenira, uspela najpre da se odbrani od snage uvaženog gosta, i da mu u finišu utakmice zada težak udarac. Pobeda nad Bragom zlata je vredna, a za neka veća dela biće i vremena i nade...\n14.09.2021 u 16:37\nPartizan spreman za debitantsko izdanje novog evropskog takmičenja\nZa sada, trenutno nijedna ekipa u našem šampionatu nije mogla da stane na put Partizanovim ne tako malim ciljevima. Klub iz Humske će ovu važnu nedelju fudbala, kada se već uveliko sprema za debi u novom međunarodnom Uefinom takmičenju – Ligi konferencija i „večitom derbiju” sa Crvenom zvezdom, dočekati u baš dobrom raspoloženju. Ekipa je trenutno na vrhu superligaške tabele, trener Aleksandar Stanojević ne odstupa od stila igre, koji za sada donosi dobre rezultate, pa je sada ekipa potpuno okrenuta duelu sa kiparskim Anotrozisom. Iskreno govoreći, Partizan je imao dosta sreće na žrebu, jer i ostale dve ekipe iz gripe, belgijski Gent i estonska Flora, nisu bas timovi od kojih bi trebalo strepeti. Nakon uspešno prebrođenog gostovanja u Kragujevcu, u taboru „crno-belih” smatraju da\n01.12.2021 u 14:43\nEU će razmotriti mogućnost obavezne vakcinacije


Sudbina Vile Obrenovića – Semendria\nSudbina Vile Obrenovića\n13. januar 2012. DRUŠTVO – Šta će biti sa reprezentativnim objektima i umetničkim delima tokom procesa restitucije. Sporni objekti Obrenovića u Smederevu i Teokarovića u Vrnjačkoj Banji. Tražene 122 umetnine.\nDržava bi u procesu restitucije mogla da ostane bez određenih umetničkih dela koja krase hodnike i salone republičkih zdanja, ali i da starim vlasnicima vrati ili novčano nadoknadi neke reprezentativne objekte.\nZgrade u Beogradu, u kojima su smeštene državne institucije, tvrde u Nemanjinoj, pravno su nesporne, ali bi stari vlasnici mogli da potražuju letnjikovac Obrenovića na Plavincu, iznad Smedereva, i vilu ”Kopaonik” u Vrnjačkoj Banji, koja je pripadala tekstilnim kraljevima Teokarevićevima.\nMada Obrenovići nemaju direktne potomke, pre osam godina otkriveni su njihovi indirektni naslednici, braća Srboljub i Slobodan Jakovljević iz Brusnice, kod Gornjeg Milanovca, potomci Jakova Obrenovića, polubrata po majci kneza Miloša. Oni su već, na osnovu odluke smederevskog suda, stekli neka nasledna prava na imovinu kraljice Natalije.\nI Teokarovići su se ranije obraćali Direkciji za restituciju, a osim reprezentativne vile Kopaonik, i još nekih zdanja, oni potražuju i mnoštvo umetničkih slika.\n– I letnjikovac u Smederevu i vila ”Kopaonik” spadaju u reprezentativne objekte, koji po Uredbi o nepokretnostima za reprezentativne potrebe, neće biti vraćani u naturi, već će stari vlasnici biti finansijski obeštećeni – kaže Goran Radosavljević, državni sekretar u Ministarstvu finansija.\nNa spisku ovih objekata nalazi se desetak zdanja, među kojima i vile u Užičkoj 11-15 i 23, kao i Klub poslanika u Tolstojevoj.\nPo rečima Radosavljevića, sva oduzeta umetnička dela biće vraćana u naturi, osim onih koji su sastavni deo muzejskih zbirki. Veliki broj umetnina nalazi se u Palati Srbije, zgradi Vlade u Nemanjinoj, Skupštini, ali i u Narodnoj banci.\nU Upravi za zajedničke poslove republičkih organa kažu da su te slike mahom namenski kupovane ili dobijane kao pokloni, ali verovatno ima i konfiskovanih. Koliko i kojih znaće se kada Agenciji za restituciju stignu konkretni zahtevi za povraćaj.\n– Ako dobije zahtev za povraćaj neke umetnine, Agencija će nam poslati upit da li je delo na našoj popisnoj listi, pa ako jeste, krenuće procedura povraćaja – kaže direktor Uprave Novica Antić.\nTačne podatke koliko ima umetničkih dela, nameštaja i srebrnine koji se sada nalaze u državnim objektima nema ni Republička direkcija za imovinu. U dopisu koji nam je poslala pomoćnik direktora Milica Đorđević piše:\n– Uvidom u elektronski registar prijavljene oduzete imovine, utvrđeno je da su u 122 prijave navedena umetnička dela koja su posle rata oduzeta od starih vlasnika, ali bez dostavljene specifikacije istih.\n« Uhapšen zbog poreske utaje i prevare\nPredsednik FK Smedereva Umičević u sukobu interesa »


Marinika Tepić: Sramno i opasno postavljanje ekstremiste za savetnika u Vladi | Autonomija\nMarinika Tepić: Sramno i opasno postavljanje ekstremiste za savetnika u Vladi\n"Ovaj zaljubljenik u Ratka Mladića i Vladimira Putina bio je na čelu 'SNP 1389' kada je ta organizacija uspela da se izvuče od zabrane pred Ustavnim sudom. I sada za platu od poreza građanki i građana ove zemlje taj čovek savetuje direktora vladine Kancelarije za Kosovo i Metohiju"\nNarodna poslanica i funkcionerka Lige socijaldemokrata Vojvodine (LSV) Marinika Tepić upozorila je da angažovanje bivšeg portparola ekstremističke organizacije ‘SNP 1389’ Miše Vacića na mestu savetnika direktora Kancelarije za Kosovo i Metohiju Marka Đurića može da ugrozi dijalog Beograda i Prištine, ali i da je to uvreda za sve građane Srbije.\n„Sve i da ostavimo po strani što je dovođen u vezu sa napadom na policajca, dovoljno je samo imati u vidu da je reč o čoveku koji je osuđen zbog mržnje i posedovanja oružja“, ističe Marinika Tepić u saopštenju.\nNapominje i da Vacić nikada nije revidirao svoje stavove kojima širi i potpaljuje diskriminaciju.\n„Ovaj zaljubljenik u Ratka Mladića i Vladimira Putina bio je na čelu ‘SNP 1389’ kada je ta organizacija uspela da se izvuče od zabrane pred Ustavnim sudom. I sada za platu od poreza građanki i građana ove zemlje taj čovek savetuje direktora vladine Kancelarije za Kosovo i Metohiju“, ukazala je Tepić.\nMiša Vacić, svojevremeno portparol desničarskog pokreta „1389“, koji je i osuđivan zbog širenja diskriminacije protiv LGBT populacije, držanje oružja i ometanje službenog lica u obavljanju dužnosti, od pre dva meseca zaposlen je u Vladi Republike Srbije.\nVacić je to potvrdio za „Insajder.net“, navodeći da su ga pre dva meseca pozvali iz Vlade Srbije da bude savetnik direktora Kancelarije za KIM, ali nije hteo da precizira ga je predložio za tu poziciju.\nNa pitanje šta ga je kvalifikovalo da postane savetnik pri Vladi Srbije, Vacić navodi da ima iskustvo od 15 godina u borbi za očuvanje srpske teritorije na Kosovu, kao i da je preko svog pokreta promovisao tu ideju širom sveta. On je kazao i da su njegovi današnji stavovi u skladu sa zvaničnom politikom Vlade Srbije.\nMiša Vacić je 2013. godine osuđen, između ostalog, i zbog toga što je dok je bio član desničarskog pokreta pozivao na nasilje ukoliko dođe do održavanja „Parade ponosa“. U jednoj od presuda navedeno je da je Vacić osuđen zbog štampanja i širenja propagandnog materijala: 229 nalepnica sa tekstom „Nećemo gej paradu, hoćemo patriotsku vladu“ i davanja pretećih i uvredljivih izjava medijama.


Gruhonjić: "Novinoliki" sadržaj koji uređuje Dragan J. Vučićević ne smatram novinarstvom - Dijalog.net\nNaslovna Politika Gruhonjić: “Novinoliki” sadržaj koji uređuje Dragan J. Vučićević ne smatram novinarstvom\nGruhonjić: “Novinoliki” sadržaj koji uređuje Dragan J. Vučićević ne smatram novinarstvom\nNovi Sad, 17. jul 2019. – Neko će reći da nije u redu da novinari tuže novinare, ali ja nisam imao tu dilemu, izjavio je za FoNet novinar Dinko Gruhonjić.\nOn je to izjavio povodom sudske presude kojom je sankcionisan tabloid Informer i njegov glavni i odgovorni urednik Dragan Vučićević zbog uvreda na njegov račun.\nGruhonjić je za FoNet rekao da “novinoliki” sadržaj koji uređuje Dragan J. Vučićević ne smatra novinarstvom.\n“Reč je o antinovinarstvu i o medijima koji postoje upravo da bi uništili integritet novinarske profesije. Da živimo u uređenoj državi, siguran sam da takvi mediji ne bi ni mogli da postoje ukoliko bi se primenjivali zakoni“, ocenio je Gruhonjić za FoNet.\nNezavisno društvo novinara Vojvodine (NDNV) saopštilo je da je zadovoljno sudskom presudom, iako je sudski proces bio “maratonski“.\n“Važna je poruka ove presude da se govor mržnje i javno blaćanje istaknutih novinara koji profesionalno rade svoj posao ipak sankcioniše“, navedeno je u saopštenju.\nPravosnažna presuda Apelacionog suda u Beogradu je doneta 16. maja, a njome je odbijena žalba tuženih na prvostepenu presudu iz juna 2017. godine.\n“Na osnovu pravosnažne sudske presude, tuženi su obavezni da tužiocu isplate sto hiljada dinara sa zateznom kamatom na ime naknade nematerijalne štete zbog povrede časti, ugleda i prava ličnosti“, navodi NDNV.\nIstom presudom glavnom uredniku Informera zabranjeno je da u tom mediju ponovi uvrede koje su iznošene protiv Gruhonjića pod pretnjom novčane kazne.\nVučićeviću je naloženo i da objavi ovu sudsku presudu u listu.\n“Dinko Gruhonjić će novac koji dobije na osnovu ove presude uplatiti u fond crowdfunding kampanje NDNV namenjene portalima VOICE, Autonomija i Autonomija na mađarskom jeziku, s ciljem jačanja nezavisnog novinarstva, kao jedine brane tabloidnom ludilu“, stoji u saopštenju NDNV.\nPrethodno Mladi u Srbiji nezadovoljni stanjem u društvu, nezainteresovani za politička dešavanja\nSledeće Eros Ramazzoti započeo treći deo velike „Vita Ce N’è “ turneje, uskoro i koncert u Beogradu\nTop Tags Srbija i Evropska unija Pravosuđe OCD Društvo Vlada Republike Srbije Politika Evropska komisija Evropska unija mediji lokalna samouprava konkurs vladavina prava Civilno društvo evropske integracije mladi


“Zbog čega je koalicija sa HDZ-om i SNSD-om dozvoljena za SDA, ali ne i za druge” – Haber.ba\n“Zbog čega je koalicija sa HDZ-om i SNSD-om dozvoljena za SDA, ali ne i za druge”\nPredsjednik SBB-a Fahrudin Radončić rekao je da je ta partija već izvukla lekciju o tome da ne treba ići sa SDA u koaliciju, jer se te dvije političke partije razilaze kada je riječ o pogledu na budućnost Bosne i Hercegovine.\nBakir Izetbegović, Milorad Dodik i Dragan Čović - Twitter\nSa Bakirom Izetbegovićem možemo pričati kada su u pitanju državni interesi, rekao je Radončić na “N1” televiziji, ali je poručio da ne može doći do bilo kakvog prijateljstva ili koaliranja.\nNa pitanje ima li predsjednik SDP-a Nermin Nikšić “oraha u džepovima” zbog čega bi ga iz SDA mogli ucijeniti optužnicama i prisiliti na koaliranje sa tom strankom, Radončić je rekao da nema, odnosno da su pritisci takve vrste “stari blef SDA”.\nGovoreći o tome da li bi izašao iz koalicije sa SDP-om i drugim partijama na nivoima kantona, ako SDP ode u koaliciju sa SDA na federalnom i davnom nivou, Radončić je rekao da bi to bio normalan rasplet.\nOdgovarajući na pitanje da li bi pristao na vlast sa SNSD-om i HDZ-om, predsednik SBB-a je rekao da se vlast mora tvoriti sa te dvije stranke jer su takvi izborni rezultati, ali da se koalicija SDA sa njima predstavljao kao normalna stvar dok se svi ostali koji bi ušli u takvu koaliciju predstavljaju kao izdajnici.\n“SDA ima na državnom nivou devet poslanika, mi kao grupacija imamo 15. U Federalnom parlamentu imamo 52 ruke. Hoću da kažem da dvije trećine građana nije glasalo za SDA”, rekao je Radončić, dodajući da je i ranijih godina vlast pravljena bez relativnog pobjednika na izborima.\nTeme:Fahrudin Radončić, formiranje vlasti, HDZ BiH, izdvojeno, SBB, SDA, SDP BiH, SNSD


Za pametne poslovne odluke - Kako smanjiti i kontrolisati rizik u finansijskim transakcijama\nVlasniku kompanije koji počinje saradnju sa novom firmom ili investitoru zainteresovanom za ulaganje u neko preduzeće u Srbiji nije lako da donese odluku kome da poveri analizu finansija. S obzirom na to da je ovaj segment poslovanja veoma kompleksan, pomoć se može potražiti na nekoliko adresa - od Agencije za privredne registre, preko banaka, do revizorskih i mnoštva konsultantskih kuća.\nPametno upravljanje rizikom u finansijama\nJavno dostupni podaci, društvene mreže, internet pretraživači - Kako proveriti poslovne partnere i smanjiti poslovni rizik?\nRačuni oko 50.000 aktivnih privrednih subjekata u Srbiji su u blokadi, likvidnost privrede je i dalje vodeći problem, a već godinama u biznis krugovima se ustalila rečenica – "Nije teško prodati, teško je naplatiti". Bez poverenja, ekonomija teško može funkcionisati, a u našem sistemu neplaćanja, finansijske nediscipline i... više\nAgencija za privredne registre - temeljna baza za proveru poslovnih klijenata\nDUE DILIGENCE: Koja su ključna pitanja za zaštitu interesa investitora?\nRizik – njegovo detektovanje, smanjenje i kontrola – jeste ključni pojam, kojim se detaljno bavi advokat u svakoj transakciji. Postupak due diligence predmeta kupovine (bilo da se radi o nepokretnostima, poslovanju, privrednom društvu) jeste... više\nCOFACE u Srbiji postoji od 2007. godine, a dve osnovne delatnosti kompanije su naplata potraživanja i analiza finansijskih izveštaja preduzeća. Sama usluga naplate potraživanja bazirana je na jednom veoma specifičnom principu "no win – no... više\nUloga osiguranja u pametnim poslovnim odlukama\nPre pet godina centralnu Evropu pogodio je talas velikih poplava, a šteta po imovinu merila se desetinama milijardi evra. Dobar deo pokriven je iz fondova osiguravajućih kuća, koje su na ime odštete isplatile privredi i građanima čak 57... više


ulična akcija : Južne vesti\n“Piroćanci mogu da utiču na lokalnu vlast oko važnih pitanja”\n09:06, 11. 4. 2019.\nIstraživanje je pokazalo da građani Pirota imaju problema u komunikaciji sa predstavnicima vlasti, kaže Danijel Dašić iz Nacionalne koalicije za decentralizaciju , a uličnom akcijom u centru Pirota pokušali su da informišu prolaznike kakav bi odnos vlasti i građana trebao da bude.\n"Nedelja izazova" na ulicama Prokuplja\n15:25, 5. 9. 2016.\n"Igrama bez granica" i trkom mališana u dečji automobilima od 19 sati u centru Prokuplja počeće “Nedelja izazova” koju na prokupačkim ulicama ove nedelje organizuje tim mladih "Fokus".\nDeo Dušanove ulice se zatvara zbog ulične zabave\n12:38, 3. 6. 2016.\nZbog festivala “PozitivNi” koji se 4. juna od 10 sati do ponoći održava u Dušanovoj ulici, deo ove ulice biće zatvoren za saobraćaj od 6 izjutra.\nUlična pozornica i muzički vremeplov u Dušanovoj\n16:17, 1. 6. 2016.\nŽongleri, štuleri, gutači vatre, gimnastičari, plesne grupe, predstave za decu i mnogo dobre muzike biće deo ulične zabave u Dušanovoj u Nišu 4. juna od 10 sati do ponoći na festivalu “PozitivNi”.\nDušanova ulica opet domaćin ulične zabave\n11:11, 19. 5. 2016.\nNakon što je posle više od dve decenije Dušanova ulica u Nišu prošle godine na jedan dan bila centar druženja i umetnosti, opet će biti zatvorena za saobraćaj 4. juna kada će biti održan Art&Music festival „PozitivNI - kao nekad”.\nĐaci promovišu fizičku aktivnost u centru grada\n08:11, 10. 5. 2016.\nNiški osnovci će na Trgu kralja Milana u utorak 10. maja od 12 do 17 sati povodom Međunarodnog dana fizičke aktivnosti prolaznike savetovati o pravilnoj iskhrani, naučiti ih kako da čitaju nutritivne vrednosti namirnica i pokazati kako da najlakše izgube kalorije.\n"Prikupljanje" zagrljaja za podršku obolelim od retkih bolesti\n16:17, 26. 2. 2016.\nUlična akcija “Zagrli za retke - Zagrli za Ginisa” biće održana u Nišu u subotu 27. februara od 12 do 16 sati na platou ispred TPC “Kalča”.\nRazgovor uz kafu sa niškim poslanicima\n15:58, 16. 10. 2015.\nNišlije koje žele da direktno, oči u oči, pričaju uz kafu sa narodnim poslanicima iz svog grada, postave im pitanje i nešto predlože, mogu to učiniti u ponedeljak 19. oktobra u improvizovanom kafiću na ulazu u Kazandžijsko sokače.\nDušanova kao velika pozornica (foto)\n16:43, 8. 6. 2015.\nViše hiljada ljudi je u subotu od podneva do ponoći prošlo Dušanovom ulicom koja je na uličnom festivalu "PozitivNI - kao nekad" prvi put posle 25 godina bila zatvorena za saobraćaj i puna zabavljača, muzičara, slikara, sportista...\nUlični festival u Dušanovoj ulici\n17:13, 4. 6. 2015.\nU subotu 6. juna od podneva do ponoći deo Dušanove ulice u Nišu biće zatvoren za saobraćaj, a otvoren za zabavljače, glumce, slikare, muzičare i druge umetnike koji će učestvovati na prvom festivalu “PozitivNI - kao nekad“.\nZagrljaj kao podrška obolelima od retkih bolesti\n10:49, 27. 2. 2015.\nNiš je jedan od četiri grada u Srbiji u kojem će se u subotu 28. februara tačno u podne ispred TC “Kalča” održati finale kampanje “Zagrli za retke bolesti” kojom se obeležava Međunarodni dan retkih bolesti.


Zrenjanin treba ponovo da bude gradilište: Čedomir Janjić\n- Zrenjanin je suočen sa raznim problemima koje treba rešavati, a moja je namera da akcenat stavim na zapošljavanje i privlačenje investicija. Zrenjanin treba ponovo da bude grad gradilišta i zato ćemo nastaviti sa razvojem infrastrukture, stvaranjem ambijenta za privlačenje investitora - rekao je gradonačelnik Janjić.\n- Obavio sam razgovore u Ministarstvu za lokalnu samoupravu gde su iskazali interesovanje za rezultate koje je Zrenjanin u prethodna 22 meseca postigao, pre svega na poljima organizacije lokalne samouprave i administracije, ali i privlačenja stranih investicija, evropskih projekata, upravljanje poljoprivrednim zemljištem pa ću se truditi da i ubuduće to ostane moj delokrug rada - rekao je Bošnjak.\nO izboru gradonačelnika, pomoćnika i članova Gradskog veća nisu glasali odbornici DS i LSV, nezadovljni čestom promenom prvog čoveka Zrenjanina što je, kako su naveli, dovelo do loše situacije u gradu.\nSREMSKA MITROVICA - Nov sistem naplate parkinga u Sremskoj Mitrovici počinje danas, a promotivni period će trajati do 4. aprila. „Parking servis“ koji posluje u okviru JKP „Komunalije“ sklopio je ugovor sa „Parking servisom Novi Sad“,\nPredsednik Skupštine Vojvodine Ištvan Pastor i novoimenovani generalni konzul Hrvatske u Subotici Velimir Pleša saglasili su se danas da, u slučaju Srbije i Hrvatske, nacionalne manjine imaju značajnu ulogu u povezivanju matičnih država.\nPokrajinska vlada odbacila odgovornost za kašnjenje gradnje Žeželjevog mosta\nPokrajinska vlada danas je odbacila odgovornost za zastoj radova na Žeželjevom mostu preko Dunava u Novom Sadu i predložila dva moguća načina za prenos sredstava iz pokrajinskog budžeta.


Potrošnja vode u Trebinju povećana za 35 odsto | Trebinje Live\nPotrošnja vode u Trebinju povećana za 35 odsto\nPotrošnja vode u Trebinju je povećana za 35 odsto u odnosu na isti period prošle godine, zbog čega iz "Vodovoda" pozivaju građane da tokom velikih vrućina racionalno troše vodu, i to isključivo za osnovne potrebe.\nPrema riječima direktora "Vodovoda" Spasoja Radovića, snabdijevanje grada vodom je redovno, te za sada nema planiranih restrikcija.\n"Potrošači treba da budu racionalni i vodu da troše na osnovne potrebe, a nikako za zalijevanje bašta, zelenih površina, punjenje bazena, pranje dvorišta i vozila", kazao je Radović za TrebinjeLive.info.\nNajveće opterećenje je bilo 14. na 15. jul, a najviše problema su i ovoga puta imali stanovnici koji žive u visinskim dijelovima grada - poput onih u Hrupjelama, Vinogradima, Podvorima, Policama, Mostaćima.\n"Dio građana u ovim naseljima, nažalost, ni dalje nije priključen na vodovodnu mrežu", pojašnjava Radović, navodeći da se iz tog razloga grad Trebinje uključio u projekat "Vodovod i kanalizacija Republike Srpske", kreditiran sredstvima Svjetske banke.\nU toku su radovi na drugoj fazi ovog projekta, čijim će završetkom domaćinstva visinskih zona s desne strane Trebišnjice dobiti vodu, te će u potpunosti biti riješen problem za one objekte koji su imali problema sa pritiskom vode u cijevima.\nZavršetkom posljednje, treće faze projekta koja bi trebalo da počne sa realizacijom krajem godine, problem vodosnabdijevanja cijelog grada biće riješen za narednih 30 godina.


Rusija: Politizovana inicijativa o sudu za MH-17 - 30.07.2015, Sputnik Srbija\nRusija: Politizovana inicijativa o sudu za MH-17\nMinistarstvo inostranih poslova Rusije izrazilo je žaljenje što su inicijatori za stvaranje međunarodnog tribunala za istragu pada Boinga MH17 kod Donjecka... 30.07.2015, Sputnik Srbija\npolitika, vesti, rusija, svet, un\n11:20 30.07.2015 (Osveženo: 16:19 05.10.2015)\n© AP Photo / John MinchilloSavet bezbednosti UN\nMinistarstvo inostranih poslova Rusije izrazilo je žaljenje što su inicijatori za stvaranje međunarodnog tribunala za istragu pada Boinga MH17 kod Donjecka politizovali ovo pitanje i požurili da donesu odgovarajuću rezoluciju Saveta Bezbednosti UN, kaže se u saopštenju spoljnopolitičkog resora.\nSB UN raspravlja o Tribunalu za MH17\n„Naša uporna objašnjenja ovakvog neblagovremenog i kontraproduktivnog koraka koji je bez presedana u prošlosti, mnogo pre završetka istrage o padu ’boinga‘, nisu bila prihvaćeni“, navode u MIP-u.\n„U ovim okolnostima, Ruska Federacija koja svim snagama želi da spreči raskol u SB UN i pitanje prevede u konstruktivni pravac, nije smatrala mogućim da propusti nametanje Savetu bezbednosti politizovanu odluku i glasala je protiv nje“, ističu u MIP-u.\nRuski spoljnopolitički resor je naglasio da Moskva osuđuje obaranje malezijskog aviona i još jednom izrazila najdublje žaljenje rođacima putnika i članova posade.\nU MIP-u Rusije su podsetili da od trenutka donošenja rezolucije 2166 u SB UN od 21. jula 2014. godine koja ostaje jedino prihvatljiva osnova međunarodne saradnje u interesima nezavisne i transparentne istrage obaranja aviona, Moskva je više puta izlazila sa predlozima za uključivanje potencijala SB u praćenje istrage.\n„Upravo zbog toga Rusija je pripremila projekat rezolucije SB UN, oslanjajući se na rezoluciju 2166, u kojoj se široko koriste mehanizmi UN radi brzog završetka pune, transparentne i međunarodne istrage, koja izaziva poverenje, katastrofe za naknadno traženje najbolje prihvatljive formule suđenja. Tako puna realizacija rezolucija 2166 pomoći će da se utvrdi ko je krivac i treba da bude kažnjen“, navode u ministarstvu.\nSavet bezbednosti Ujedinjenih nacija nije izglasao formiranje tribunala koji bi se bavio „istraživanjem“ uzroka pada malezijskog aviona MH-17 nakon što je Rusija održala obećanje da će staviti veto na nacrt rezolucije.


NATO suočen sa žilavim otporom talibanskih pobunjenika\n" hspace=2 src="/serbian/images/ap_afghanistan_bombing_30sep06_eng_195.jpg" width=210 align=left vspace=2 border=0>NATO dejstvuje u Avganistanu od 2003, predvodeći kontingent od 20.000 vojnika, poznat kao Međunarodni odred za bezbednosnu pomoć. To je prva vojna misija NATO-a van evroatlanskog regiona. Cilj NATO-a je da pomogne vladi predsednika Hamida Karzaija da obnovi i stabilizuje zemlju. NATO je na početku, bio prisutan na severu i zapadu zemlje, kao i u prestonici Kabulu. Međutim, snage NATO-a su krajem jula preuzele kontrolu od američkih vojnika i na jugu Avganistana. Specijalni savetnik NATO-a u Kabulu, Greg Mils, rekao je da će zadatak alijanse biti daleko teži, pošto je južni Avganistan utočište Talibana, koga su koalicione snage pod vođstvom SAD svrgnule sa vlasti 2001. godine.\n“Najjužnije pokrajine Kandahar i Helmand, s jedne strane, glavna su područja za proizvodnju droge, a sa druge, to je region koji se graniči sa Pakistanom. Granica između Avganistana i Pakistana teritorijalno deli paštunski narod i to je tradicionalno područje gde je pobuna najžešća i gde je najveći i otpor centralnim vlastima iz Kabula.”\nOtkako je preuzeo vojnu kontrolu u južnom Avganistanu, NATO se suočio sa najvećim otporom talibanskih boraca. Napadi na snage NATO-a su pojačani, a broj žrtava se povećao na obe strane. Čarls Kapčan je stručnjak za NATO u Savetu za odnose sa inostranstvom.\n“Pobunjenici preduzimaju oštrije napade nego sto se očekivalo, ne samo u smislu nasumične gerile i samoubilačkih automobila bombi, nego i izazivanjem stalnih oružanih sukoba jakih formacija talibanskih pobunjenika i snaga NATO-a sa znatnim gubicima na obe strane.”\nBritanski stručnjak za NATO i Avganistan u institutu “Royal United Services”, Majkl Vilijams, kaže da Taliban nema šta da izgubi.\n”Vreme je na strani Talibana, koji može da bira intenzitet i vreme napada. Mislim da je razlog za pojačanje napada to što su namirisali krv, na neki način, jer evropska javnost i vlade evropskih država još nisu dokazali istrajnost u nameri da iskorene talibansku pobunu.”\nČarls Kapčan ukazuje da je NATO prezauzet brojnim opracijama širom sveta.\n“NATO je angažovan u brojnim misijama, uključujući Balkan, prvenstveno na Kosovu. Zatim u Iraku, gde SAD snose primarni teret, mada postoje i brojni pripadnici NATO-a. Takođe imate mirovnu misiju u Libanu, gde je Evropska unija preuzela vodeću ulogu sa Italijom i Francuskom na čelu, koje su i obezbedile većinu vojnika. Evropska unija ima misije u Kongu, kao i znatan broj vojnika u Avganistanu. Postavlja se pitanje, gde regrutovati nove vojnike.”\nMajkl Vilijams kaže da je uspeh od presudne važnosti, posebno ako se uzme u obzir mogućnost da NATO postane globalna alijansa.\n“Japan, Australija, Južna Koreja i Novi Zeland su izrazili zainteresovanost da se pridruže NATO-u. Australija već ima svoje vojnike u Avganistanu, a Japanci su već učestvovali u opercijama u Iraku. NATO se već i sam smatra globalnom alijansom angažovanom u Africi, na Bliskom istoku, u centralnoj Aziji. Međutim, ako ne bude u stanju da osigura bezbednost u Avganistanu, to će dovesti u pitanje ideju o globalnoj alijansi.”\nStručnjaci smatraju da je misija NATO-a u Avganistanu važna prekretnica za zapadnu alijansu, koja nastoji da redifinise svoju ulogu posle hladnog rata. Ta uloga bi mogla tokom vremena da obuhvati i vojno angažovanje izvan tradicionalnog evropskog regiona.


PINGVIN SA ANTARKTIKA SLUČAJNO PREŠAO 3.000 KM: Putovanje završio na Novom Zelandu, kada su ga videli mislili su da je igračka\nTREĆI U ISTORIJI\nkris kris 12.11.2021. 19:42h 19:48h\nAntarktički pingvin prešao je 3.000 km ledenih voda i svoje putovanje završio na jugoistočnoj obali Novog Zelanda, prenosi Gardijan.\nOvo je tek treći put da je adelijski pingvin pronađen kod obala Novog Zelanda - prvi put je to bilo 1962., a drugi 1993. Njegov dolazak podsetnik je na pretnje sa kojima se ptice suočavaju usled zagrevanja voda, povećane konkurencije oko zaliha hrane i promenjenih staništa.\nHari Sing, koji ga je primetio, u početku je pomislio da je "mekana igračka".\nNakon što su stanovnici primetili da pingvin ne ulazi u vodu i da bi mogao da postane mamac za pse, meštani su pozvali Tomasa Strakea iz Rehabilitacije pingvina u Krajstčerču. Strake je rekao da je bio šokiran kad je do njega stigao sa veterinarom koji ga je pronašao.\n"Osim što je bio malo gladan i veoma dehidriran, zapravo nije izgledao tako loše, pa smo mu dali malo tečnosti i riblji smuti", rekao je Strake. Pingvin je pušten u zaliv na poluostrvu Benks, gde se njegovi pomagači nadaju da bi mogao da ode kući.\nStrake je rekao da zagrevanje vode znači da se ptice bore da pronađu zalihe hrane. "Kada se voda zagreje, riba obično odlazi u dublje hladne vode. I tako u blizini nema ribe", rekao je.\nPopulacije žutookih pingvina na Novom Zelandu takođe su se borile da prežive dok su se takmičile sa ribarima, a centar za rehabilitaciju je viđao sve veći broj neuhranjenih ili izgladnelih pingvina, rekao je on, nazivajući situaciju "noćnom morom".\nProfesor zoologije na Univerzitetu Otago Filip Sedon rekao je da je Pinguovo pojavljivanje "super retko" i da bi to mogla biti mlađa ptica koja je predaleko zalutala i uhvatila se u struji koja ju je odnela u vode Novog Zelanda.\nSedon je rekao da iako se čini da je populacija adelijskog pingvina u ovom trenutku stabilna - raste u nekim oblastima, a opada u drugim - postoji mnogo potencijalnih pretnji za njihovu budućnost, a promene u ponašanju pingvina mogu biti rano upozorenje da je morski ekosistem u krizi. "Sve vrste pingvina su kao morski čuvari... kada su bolesni, daju nam rani signal", rekao je on.\n"Više studija će nam dati više razumevanja o tome gde pingvini idu, šta rade, kakvi su trendovi populacije – reći će nam nešto o zdravlju tog morskog ekosistema uopšte", zaključio je.\nMISTERIJA NAJISPREBIJANIJE NEMANI: Snimljena velika bela ajkula potpuno prekrivena ožiljcima, niko ne zna šta je uzrok VIDEO\npingvinNovi ZelandAntarktički pingvinputovanježivotinje


KOMS: 39 odsto mladih podržava ulazak Srbije u EU - Dijalog.net\nNaslovna Civilno društvo KOMS: 39 odsto mladih podržava ulazak Srbije u EU\nPostavljeno 12. August 2021.\nBeograd, 12. avgust 2021. – Krovna organizacija mladih Srbije – KOMS, najviše nezavisno predstavničko telo mladih u Srbiji, već petu godinu zaredom objavljuje Alternativni izveštaj o položaju i potrebama mladih u Republici Srbiji.\nAlternativni izveštaj nastaje kao rezultat najvećeg istraživanja o mladima u Srbijii. Izveštaj se tradicionalno objavljuje na Međunarodni dan mladih – 12. avgusta.\nKao odgovor na pitanje zašto bi se odselili: 31,7%mladih kaže zbog dostojanstvenijeg života, a 24% zbog višeg standarda života.\nKao odgovor na to šta su razlozi zbog kojih ne glasaju– mladi najčešće navode da smatraju da trenutno nemaju za koga: 47,8%\nDa je demokratija najbolji oblik vladavine, smatra 44%mladih, dok 27% smatra da nije, a 29% ne zna.\nPodrška ulasku Srbije u EU: 39% mladih podržava, 33%nije za ulazak, dok 28% mladih ne zna.\nPotpunu legalizaciju marihuane (u medicinske i rekreativne svrhe) podržava 49%ispitanih mladih, 29% smatra da je treba legalizovati ali samo u medicinske svrhe, dok 15% smatra da marihuanu ne treba legalizovati uopšte\nViše od polovine (52%) smatra da je na njih KOVID-19 pandemija uticala jakološe; 62% mladih smatra da su mere bile ponekad previše stroge, ponekad previše blage; tek 16,8% mladih smatra da je odgovor bio dobar (prosečna vrednost odgovora na ovo pitanje na skali od 1 – Izuzetno loše do 5 – Izuzetno dobro je 2,48)\nMladi i vakcinacija: 14,2% mladih reklo je da je vakcinisano;53,7% kaže da se neće vakcinisati, da planira da se vakciniše reklo je 32,1% mladih. Na pitanje da li podržavaju obaveznu vakcinaciju 20,5% mladih reklo je da podržava, dok 63,2% ne podržava. Na pitanje na osnovu čega zauzimaju stav o vakcinaciji, najveći broj mladih je odgovorio na osnovu formalnog obrazovanja (38,6%).\nRezultati istraživanja su pokazali da skoro 50% mladih smatra da im politički sistem ne omogućava da utiču na političke procese i odluke. Zainteresovanost mladih za politička dešavanja je porasla u odnosu na prethodnu godinu.\nPrethodno CEP: Loša iskustva sa lokalnom upravom ima 55% građana\nSledeće NUNS: Samo treba primeniti zakone u vezi sa slobodom medija i bezbednosti novinara\nTop Tags mediji mladi vladavina prava Društvo Vlada Republike Srbije Evropska komisija OCD Evropska unija lokalna samouprava evropske integracije konkurs Civilno društvo Srbija i Evropska unija ljudska prava istraživanje


Školski portal ‐ Mali odmor ‐ Zanimanja budućnosti\nStefan Salom, suosnivač "Infostuda", o zanimanjima budućnosti i onima koja će postati prošlost. Raste potražnja za stručnjacima za veštačku inteligenciju i analizu podataka.\nSa tržišta rada svake godine nestaju tradicionalna zanimanja. Za 25 godina neće postojati čak 40 odsto zanimanja koja radnici danas obavljaju - pokazuju analize na osnovu podataka Svetskog ekonomskog foruma. Zato je u ovom trenutku posebno važno da mali i veliki maturanti mudro odaberu srednju školu i fakultet, koji će im omogućiti da se u budućnosti lako snađu na tržištu rada.\nStefan Salom, suosnivač "Infostuda" i član UO Inicijative digitalna Srbija, smatra da su srednja škola i fakultet samo stanice u učenju, te će sadašnjim generacijama đaka usavršavanje posle formalnog školovanja biti obavezno, bez obzira na to kojim poslom izaberu da se bave.\n- Svima bih savetovao da, bez obzira na buduće zanimanje, pokušaju da razumeju algoritme i osnove programiranja, jer će u sledećih nekoliko godina sve veći broj poslova biti na udaru novih tehnologija - kaže Salom za "Novosti". - Već sada znamo da će se posao vozača promeniti, možda i nestati, ali pojavom robota i naprednijih računarskih sistema treba da budemo spremni i na promene u radu pravnika, hirurga i drugih zanimanja. Budući pravnik sa osećajem za algoritme i poznavanjem rada na računaru imaće sigurniju karijeru nego pravnik koji nije prihvatio nove tehnologije.\n- Sa druge strane, na svetskom nivo je ogroman nedostatak stručnjaka za podatke (Data Scientist), za mašinsko učenje i veštačku inteligenciju. Kako se te nove tehnologije budu sve više spuštale u svakodnevni život biće potreban sve veći broj stručnjaka koji će umeti da sprovode ove promene - najavljuje Salom. - Verujem da u budućnosti neće biti ugroženi poslovi koji zahtevaju razumevanje ljudske psihe, poput psihoterapeuta. Ne očekujem da nove tehnologije u skorije vreme zamene i komplikovanija zanatska zanimanja, naročito ona koja uključuju rad na terenu pod promenljivim uslovima, poput građevinskih zanimanja. No, s obzirom na veličinu promena koje nas čekaju, teško je bilo šta tvrditi sa sigurnošću i lako se može ispostaviti da će vreme demantovati moja očekivanja.\nUsmerenje na IT je sigurno dobar izbor, ne samo zbog toga što je to danas u Srbiji jedno od najbrže rastućih i najplaćenijih zanimanja, već i zato što uči načinu razmišljanja i prilaženju problemima koji je dobar - smatra Salom. - Ali vrlo je dobro i da ostanu radoznali i da kroz studije ne odu u uska usmerenja, već da se trude da razmišljaju o primeni stečenih znanja u što više konkretnih slučajeva ili industrija. Sem toga, smatram da su oni fakulteti koji uče ljude apstraktnom razmišljanju, poput matematike i fizike, dobri fakulteti, jer pripreme pojedinca da bude spreman da stalno uči i usvaja nova, složena znanja.\nNa današnji dan rođen pisac „Malog princa“


Uskoro evropska efikasnost na srpskim carinarnicama - Far\nOd septembra Srbija postepeno prelazi na automatozovanu ili elektronsku naplatu uvozno-izvoznih carinskih dažbina, a kompletan postupak automatizacije biće završen do kraja 2023. godine.\nU tu svrhu Evropska unija je već izdvojila milion i po evra iz svojih predpristupnih fondova, stoji na sajtu Uprave carina.\nTa novina će ne samo smanjiti troškove nego će, kako se očekuje, povećati konkuretnost domaće robei, još više privuči strane investiture i višestruko ubrzati povraćaj PDV-a, smatraju u Upravi carina.\nKako će to izgledati u praksi najbolje ilustruje izjava Miloša Tomića, direktora Uprave carina data “Blicu”, u kojoj Tomić kaže da je kod nas za svako carinjenje potrebno najmanje 10 papira, te da se samo na Terminalu Beograd obradi više od hiljadu deklaracija dnevno, za šta je potrebno i mnogo vremena i mnogo ljudi, dok u luci Roterdam istovremeno, samo šest carinika ocarini 36. 000 kontejnera.\nOsim toga će se ostavriti velike uštede u novcu i svesti na minimum direktan konatkt carinika sa uvoznicima ili uvoznicima, pa će se povećati i nepristasnost, dodaje Tomić.\nOn podseća da je Carina pre tri godine automatizovala tranzit, tako da roba iz EU, EFTE, Makedonije i Turske prolazi kroz Srbiju samo na osnovu eletronske deklaracije, pa su se i zato kamioni iz Turske na putu ka EU ili povratku za Tursku vratili sa rumunskih na puteve Srbije.\nTomić ističe da će Srbija postati punopravni član evropskog carinskog prostora, tek kad potpuno automatizuje svoje poslovanje, a koliko je to veliki posao pred Upravom carine najbolje pokazuje podatak da se od sviih sredstava u budžetu, skoro polovina, ili 49 odsto, ostvari upravo na Carini.\nSlobodan Aleksić, Beograd (Izvor: Blic / Uprava carina Republike Srbije)\nNeobična zaplena: „Rolex“ vredan 11.300 evra Bugarska na čelu EU: Evropa u znaku sigurnosti, stabilizacije i solidarnosti Predsednik opštine Dimitrovgrad Vladica Dimitrov učestvovao u radu konferencije „Pokretanje procesa izrade Strategije socijalne zaštite u Republici Srbiji“ Zorana Mihajlović: Nema razvoja regiona bez saobraćajne povezanosti\nBeogradBudžetcarinarnicaEFTAElektronske deklaracijeEUMiloš TomićSrbijaUprava Carina


Dojče Vele: Tekstilni radnici u Srbiji u predvorju Bangladeša - Jutarnji GLASnik\n“U predvorju Bangladeša” – tako Nemački Dojče Vele opisuje izveštaj ugledne međunarodne organizacije koja se bori za bolje uslove rada u tekstilnoj industriji, o situaciji u kojoj se nalaze radnici u Srbiji, a koji rade za poznate evropske kompanije.\nZarade manje od minimalne potrošačke korpe, nehumani uslovi rada, šikaniranje menadžera, pretnja otkazima, neplaćen prekovremeni rad… – sve to se nalazi u izveštaju organizacije “Clean Clothes Campaign”.\n“Na listi ‘Fajnenšal tajmsa’ za privlačenje stranih investicija smo na prvom mestu od zemalja u regionu, prvi put smo najbolje rangirani i to nam daje prostor da kažemo investitorima da dođu u što većem broju i investiraju u Beograd i Srbiju”, poručila je premijerka.\nI dok “Fajnenšal tajms” stavlja Srbiju na prvo mesto u regionu po investicijama, Dojče Vele nas po pitanju položaja radnika stavlja u rang zemalja jugoistočne Azije. I to zbog toga što Vlada, prema navodima “Clean Clothes Campaigna” dovodi investitore – po svaku cenu.\nTagged dojče vele, TEKSTILNA INDUSTRIJA, TEKSTILNI RADNICI


POKUŠAJ TEŠKOG UBISTVA KOD KRUŠEVCA: Žena sa povredama glave primećena na obilaznici oko Kruševca, hitno prebačena u KC Niš | Kruševac Info\n„NOVOSTI“ SAZNAJU IDENTITET RANJENE ŽENE U KRUŠEVCU: Povrede nanete oštrim predmetom\nKAKO saznaju “Novosti”, teške povrede u predelu vrata i glave sinoć je u Kruševcu zadobila Gordana P.(50) iz ovog grada.\nŽrtva je kako su “Novosti” već objavile primećena oko 20 sati na periferiji grada, a prema poslednjim saznanjima-trasportovana je na dalje lečenje u Klinički centar Niš.\n– Putnici su primetili teško povređenu ženu i neki od njih su zaustavili vozila kod istočne zaobilaznice kod Kruševca i izašli da joj pomognu, zvali su i policiju i hitnu pomoć – navodi izvor “Novosti” – Sve se odigralo oko 20 sati i vrlo brzo žena je prebačena u bolnicu. Povrede su nanete nekim oštrim predmetom, moguće da je nož u pitanju.\nKako saznajemo, lekari su sanirali povrede i osposobili pacijentkinju za dalji transport do Kliničkog centra Niš, gde je neophodno dalje lečenje. Kako su “Novosti” već objavile, ovaj slučaj istražuje Više javno tužilaštvu u Kruševcu, a delo se u ovom trenutku kvalifikuje kao pokušaj teškog ubistva.\n– U toku je operativni rad na terenu, razgovara se sa licima koja su od interesa za istragu i koja bi mogla imati bliže informacije u vezi sa mogućim izvršiocem krivičnog dela – iznosi izvor “Novosti”.\nPosted in Hronika Tags: napad nožem, pokušaj ubistva\n« FK Napredak počinje takmičenje u Super ligi Srbije u fudbalu protiv Kolubare na svom terenu u ponedeljak\nProdaje se poslovni prostor dužnika firme Vertex Invest u centru Kruševca u novosagrađenoj zgradi »


Severna Koreja odobrila nuklearni napad, SAD postavljaju protivraketni štit\nSeverna Koreja prijeti, SAD postavljaju protivraketni štit\nSjedinjene Američke Države su saopštile da će na ostrvo Guam, američku teritoriju u Tihom okeanu, razmestiti sistem za odbranu od raketnih napada kako bi se pojačala regionalna zaštita od mogućeg nuklearnog napada.\nSeverna Koreja je objavila da je njena vojska dobila dozvolu da "manjim, lakšim i raznovrsnim" nuklearnim oružjem napadne Sjedinjene Američke Države.\n"Nemilosrdne operacije" severnokorejskih snaga su "konačno ispitane i odobrene", navodi se u saopštenju vlasti u Pjongjangu, koje je prenela Korejska centralna novinska agencija. U njemu se dodaje da rat može početi "danas ili sutra".\nVojska Severne Koreje je navela da ima dozvolu za neutralisanje američke "agresije" pomoću "moćnih, praktičnih vojnih sredstava odupiranja" koje uključuju atomsko oružje.\nPentagon je najavio da će na ostrvo Guam razmestiti sistem za odbranu od raketnih napada.\n"SAD ostaju oprezne u slučaju provokacija Severne Koreje i spremne da brane teritoriju svoje države, naših saveznika i naše nacionalne interese”, navodi se u saopštenju Pentagona.\nAmerički sekretar za odbranu Čak Hejgel je rekao da Vašington čini sve, a sličnu izjavu je dan ranije dao državni sekretar SAD Džon Keri.\nVojna vežba američke vojske u Južnoj Koreji\n"Neki od poteza koje su oni (Severnokorejci) povukli u poslednjih par sedmica predstavljaju vrlo jasnu opasnost i pretnju interesima sasvim sigurno naših saveznika, počev od Južne Koreje i Japana, i direktnu pretnju SAD u vezi sa našom bazom na Guamu, Havajima i sa zapadnom obalom Amerike", rekao je Hejgel.\nMinistarstvo odbrane Južne Koreje je saopštilo da je njena vojska spremna da se izbori sa svakom provokacijom Severne Koreje, rekao je novinarima zamenik ministra odbrane Vi Jong Sub.\nUprkos ratobornoj retorici Pjongjanga, analitičari ne očekuju nuklearni napad Severne Koreje i ukazuju da vlasti te zemlje znaju da bi takav potez bio saomubilački za čitavu tu zemlju. Eksperti za atomsko oružje smatraju da Pjongjang još nema mogućnost\nda lansira nuklearne bojeve glave.\nMeđutim, ostali nuklearni kapaciteti ove zemlje nisu sasvim poznati, rekao je jedan visoki zvaničnik vlade u Seulu, ali je dodao da bi u slučaju nuklearnog napada na glavni grad Južne Koreje ili neko drugo mesto, radioaktivna prašina ugrozila i napadača - Pjongjang. Zato taj neimenovani zvaničnik smatra da atomski napad nije verovatan.\nZaoštravajući stav, Severna Koreja i u četvrtak, drugi dan uzastopno, ne dozvoljava radnicima iz Južne Koreje da uđu u zajedničku industrijsku zonu Kesong.\nKako je javila novinska agencija Sinhua, svim kompanijama je naloženo da do 10. aprila napuste Kesong. Ta industrijska zona je na teritoriji Severne Koreje i simbol je međukorejske saradnje uprkos višegodišnjem pogoršavanju odnosa. Fabrike u Kesongu pokreću južnokorejski kapital i znanje, a posao obavljaju severnokorejski radnici.


Hakan Šukur - Najbrži gol u istoriji Mundijala - Sportska sećanja\nHakan Šukur – Najbrži gol u istoriji Mundijala\nHome » Golovi za sva vremena » Hakan Šukur – Najbrži gol u istoriji Mundijala\nNa utakmici za treće mesto na Svetskom prvenstvu 2002. godine u Japanu i Južnoj Koreji između domaće Južne Koreje i Turske, Hakan Šukur je zatresao mrežu jednog od domaćina šampionata posle samo 10,8 sekundi od početka duela. On se tako upisao u fudbalsku istoriju postigavši najbrži gol na Mundijalima ikada. Turska je na tom susretu pobedila Južnu Koreju sa 3:2 u više nego uzbudljivoj i zanimljivoj utakmici i tako je na svom prvom nastupu na Svetskom prvenstvu od 1954. godine uspela da osvoji treće mesto.\nOdmah pošto se lopta zakotrljala sa centra, kapiten Korejanaca Hong Mjung-Bo, koji je tog dana igrao svoju poslednju utakmicu za nacionalni tim, izgubio je loptu u duelu sa Ilhanom Mansizom, koji je potom proigrao Hakana Šukura, a legendarni napadač je rutinski levom nogom poslao loptu po zemlji u mrežu, pored nemoćnog golmana domaćih Li Vona i na taj način šokirao domaće navijače i doneo vođstvo svom timu posle nepunih 11 sekundi duela za treće mesto. Lopta je prešla preko gol linije u 11. sekundi utakmice, čime je srušen dotašnji rekord u najbrže postignutom golu na Mundijalima, koji je punih 40 godina, još od Svetskog prvenstva u Čileu 1962. godine, držao Vaclav Masek, pošto je na utakmici Čehoslovačke i Meksika postigao gol već u 16. sekundi susreta.\nTurci će Mundijal u Japanu i Južnoj Koreji pamtiti sigurno još dugo godina, pre svega zbog istorijskog i potpuno neočekivanog uspeha i osvajanja trećeg mesta, ali da se njihov nastup na prvom Svetskom prvenstvu na azijskom kontinentu ne pamti samo po tom uspehu, potrudio se Hakan Šukur, pogotkom koji je i do danas ostao najbrži u istoriji uz Olimpijske igre, verovatno najbitnijeg sportskog takmičenja na planeti. Kako je izgledao pogodak Hakana Šukura, kojim je turski napadač ušao u istoriju Svetskih fudbalskih prvenstava, podsetite se na snimku koji je pred vama.


Vlada Tuzlanskog kantona pomoći će rješavanje problema vodosnabdijevanja u općini Gradačac dogovoreno je na današnjem sastanku delegacije Vlade Tuzlanskog kantona predvođene premijerom Kantona Begom Gutićem sa načelnikom Općine Gradačac Edisom Dervišagićem i njegovim saradnicima.\nNa sastanku je ponovno podcrtano da Kanton nema mogućnost da se kreditno zaduži u ime Općine Gradačac, ali je istaknuta obostrana spremnost da Vlada i Općina već u narednim danima potpišu protokol ili memorandum shodno kojem bi se unaprijed za naredne godine u budžetima Tuzlanskog kantona planirala namjenska sredstva za finansiranje godišnjih anuiteta za otplatu kredita koji bi sa Evropskom bankom za obnovu i razvoj potpisala Općina Gradačac.\n„Ovako bi smo kao Vlada pomogli Općini Gradačac, da ubrza procedure i što prije riješi pitanje i problematiku vodosnabdijevanja na ovom području“.\nOsim projekta vodosnabdijevanja danas je razgovarano i o drugim projektima i aktivnostima koje Vlada realizira na gradačačkom području. Prije svega to se odnosi na rekonstrukciju putne infrastrukture, poticaje u poljoprivredi, po čemu Gradačac povlači znatna sredstva iz Budžeta Tuzlanskog kantona, projektima prostornog uređenja i zaštite okoliša, te adaptaciji dva školska objekta na području Gradačca.\nPremijer Gutić je danas akcentirao da su aktivnosti Vlade Tuzlanskog kantona urodile plodom i da je dionica puta od Ormanice do Gradačca proglašena putem od značaja za Federaciju BiH, koja će preuzeti njeno buduće održavanje, a sredstva koja su ove godine bila planirana za ulaganje u ovu dionicu puta, Direkcija cesta Tuzlanskog kantona će preusmjeriti za obnovu dionice Gradačac – Gračanica, koja se također nalazi na teritoriji Općine Gradačac, a od velikog je značaja jer povezuje dva privredna centra u našem kantonu.\nRazgovarajući o oblasti obrazovanja, premijer Gutić je u ime Vlade Tuzlanskog kantona izrazio spremnost da Vlada u saradnji sa Općinom Gradačac započne adaptaciju osnovne škole u Vučkovcima, kao i nastavak izgradnje škole u Požarikama.\nNačelnik Dervišagić je zadovoljan ishodom današnjeg sastanka izjavio da „ovakvi sastanci doprinose da se stanje na području općine Gradačac, uslovi za život, školovanje i infrastruktura općenito znatno unaprijede“.


BOR: Đaci na onlajn nastavi, dovoljan broj antigenskih testova - Istočne VESTI\n„Juče je u kovid ambulanti zabeležen 121 pregled, od čega 48 kontrolnih pregleda. U Domu zdravlja odrađeno je 49 antigenskih testova, od kojih je šest pokazalo pozitivan rezultat, dok je bolnica zabeležila deset pozitivnih antigenskih testova. Nova količina antigenskih testova koju smo obezbedili biće dovoljna za mesec dana, a mi ćemo do tada, nadam se, zabeležiti i smanjenje broja novih slučajeva virusa“, kazala je dr Radosavljević.\n„Ono što je bio cilj ove preporuke, a i predlog svih zaposlenih u prosveti, jeste pre svega bezbednost učenika, ali i zaposlenih. Danas smo dobili saglasnost i već smo počeli sa organizacijom nastave na daljinu za učenike srednjih škola i viših razreda osnovnih škola, dok će učenici nižih razreda i dalje biti neposredno na nastavi uz striktno praćenje svih uputstava koje imamo od strane ministarstva,“, saopštio je koordinator osnovnih škola na području grada, Radiša Petković.\nPetković je dodao da je saglasnost ministarstva oročena na period do 4. decembra i u tom periodu pratiće se epidemiološka situacija u svim školama, a nakon toga će sve informacije biti dostavljene gradskom Štabu. On je napomenuo da, prema uputstvima nadležnog ministarstva, ukoliko u jednom odeljenju kod dva učenika bude potvrđeno prisustvo virusa, istog trenutka će biti organizovana onlajn nastava za sve učenike tog odeljenja.\nNastavnici će putem onlajn platforme moći da provere znanje gradiva učenika, a ocene će biti formativne, odnosno neće se upisivati u dnevnike.\n„Na taj način nećemo kršiti uputstvo resornog ministarstva, a nakon dve nedelje, u zavisnosti od epidemiološke situacije, razmotrićemo dalji nastavak realizacije nastave.“, dodao je Petković.\n„Situacija u poslednja 24 časa jeste mirnija nego u prethodnom periodu, ali to ne znači da treba da se opustimo. Bićemo mirniji kada broj izlečenih sugrađana bude znatno veći od broja zaraženih. Neka svima u narednim danima osnov za poštovanje mera bude ljubav, poštovanje i odgovornost prema porodici i najbližima“, rekao je gradonačelnik Milikić.